tripathysagar/odia_wiki huggingface dataset:
ୱୁନା ଭେଙ୍କଟ ବରାହ ବୁଚି ରାମଲିଙ୍ଗମ୍‌  ( . ) ଓଡ଼ିଶା ତଥା ଗଞ୍ଜାମ ଜିଲ୍ଲାର ଜଣେ ବିଶିଷ୍ଟ ସ୍ୱାଧୀନତା ସଂଗ୍ରାମୀ ଭାବରେ ଖ୍ୟାତ  । ପ୍ରାରମ୍ଭିକ ଜୀବନ ବ୍ରହ୍ମପୁରସ୍ଥ ଏକ ଜମିଦାରୀ ପରିବାରରେ ତାଙ୍କର ଜନ୍ମ । କର୍ମ ଜୀବନ ଅଧ୍ୟାପନା ତାଙ୍କର ପେଷା ଥିଲେ ବି ସ୍ୱାଧିନତା ସଂଗ୍ରାମରେ ପ୍ରତ୍ୟକ୍ଷ ଭାଗ ନେବା ତାଙ୍କରି ନିଶା ଥିଲା । ତତ୍କାଳୀନ ମାଡ୍ରାସ ପ୍ରେସିଡେନ୍ସି ଅଧିନରେ ଥିବା ଗଞ୍ଜାମ ଜିଲ୍ଲାର ବ୍ରହ୍ମପୁର ଅଞ୍ଚଳରେ ସେ ଲବଣ ସତ୍ୟାଗ୍ରହର ଜଣେ ପ୍ରମୁଖ ନେତା ଥିଲେ । ବ୍ରହ୍ମପୁର ମ୍ୟୁନିସିପାଲ କର୍ପୋରେଶନର ଅଧ୍ୟକ୍ଷ ଭାବେ ମଧ୍ୟ ସେ କାର୍ଯ୍ୟ ନିର୍ବାହ କରିଥିଲେ ।
ଟ୍ରାପେଜଏଡ ଅସ୍ଥିଭଗ୍ନ ହେଉଛି କଚଟିରେ ଥିବା ଟ୍ରାପେଜଏଡ ହାଡ଼ ଭାଙ୍ଗିଯିବାକୁ କୁହାଯାଏ । ଲକ୍ଷଣଗୁଡ଼ିକ ମଧ୍ୟରେ ସାଧାରଣତଃ ବିଶି ଆଙ୍ଗୁଠି ସିଧାରେ କଚଟି ଯନ୍ତ୍ରଣା ହୁଏ । ଏହା ସ‌ହିତ ଅନ୍ୟାନ୍ୟ ହାଡ଼ ମଧ୍ୟ ଭାଙ୍ଗିଥାଇପାରେ କିମ୍ବା ଗଣ୍ଠି ସ୍ଥାନ ଚ୍ୟୁତି ଥାଇପାରେ । ଏହା ଜଟିଳ ହେଲେ ଆର୍ଥ୍ରାଇଟିସ ହୋଇପାରେ । କାରଣଗୁଡିକ ଆଘାତ ଯାହା ସିଧାସଳଖ ଆଘାତ, କିମ୍ବା କଚଟିର ଅତ୍ୟଧିକ ବାଧ୍ୟ ବଙ୍କା ଯୋଗୁ ହୋଇପାରେ । ଏହା ଦୁଇ ପ୍ରକାର ହୋଇପାରେ: ଡର୍ସାଲ୍ ରିମ୍ କିମ୍ବା ହାଡ଼ର ଶରୀର । ଏକ୍ସ-ରେ କିମ୍ବା ସିଟି ସ୍କାନ ଦ୍ୱାରା ରୋଗ ନିର୍ଣ୍ଣୟ କରାଯାଏ । ୪ରୁ ୬ ସପ୍ତାହ ପର୍ଯ୍ୟନ୍ତ ଉପଯୁକ୍ତ ସଜଡ଼ା ସ‌ହିତ ପ୍ଲାସ୍ଟର କରାଯାଏ । ଅନ୍ୟଥା ସାଧାରଣ ଅସ୍ତ୍ରୋପଚାର କରାଯାଇପାରେ । ଫଳାଫଳ ସାଧାରଣତଃ ଭଲ ଥିବା ପରି ଦେଖାଯାଏ  କଚଟି ହାଡ ଭଙ୍ଗା ମଧ୍ୟରୁ ୧% ରୁ କମ୍ ଟ୍ରାପେଜଏଡ୍ ଭଙ୍ଗା ଥାଏ । ଏହା ପିସିଫର୍ମ ସହିତ ବିରଳ ଭଙ୍ଗା ମଧ୍ୟ ହୋଇପାରେ ।
ଲୋକନାଥ ରାୟ  (୧୯ ମଇ ୧୯୩୧ - ୨୦ ଅଗଷ୍ଟ ୧୯୭୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ଲୋକନାଥ ରାୟ ୧୯୩୧ ମସିହାର ମଇ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗ୍ରେସନ ରାୟ ଓ ପତ୍ନୀଙ୍କ ନାମ ଅମୃତା ରାୟ। ରାଜନୈତିକ ଜୀବନ ଲୋକନାଥ ରାୟ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଲୋକନାଥ ରାୟ ୧୯୭୭ ମସିହାର ଅଗଷ୍ଟ ୨୦ ତାରିଖରେ ୪୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଧ୍ୱନି ପ୍ରତିଧ୍ୱନି ବାଲେଶ୍ୱରରୁ ପ୍ରକାଶିତ ହେଉଥିବା ଏକ ଓଡ଼ିଆ ଖବରକାଗଜ । ଏହାର ପ୍ରକାଶକ ଓ ମୁଖ୍ୟ ସୃଷ୍ଟିଧର ପରିଡ଼ା, ସମ୍ପାଦିକା ସୈରିନ୍ଧ୍ରୀ ସାହୁ ଓ ସହ ସମ୍ପାଦକ କୃଷ୍ଣ କୁମାର ମହାନ୍ତି ।
ମୂଳରୁପେର ସନ୍ତାନ ଉତ୍ପତି ଅକ୍ଷମତାକୁ ଅନୁବ୍ରରତା କୁହାଯାଏ । ଏହାକୁ ବନ୍ଧ୍ୟାପଣ କିମ୍ବା ନପୁଂସକତା ମଧ୍ୟ କୁହାଯାଏ । ପତିପତ୍ନୀଙ୍କ ସମ୍ଭୋଗ ପ୍ରୟାସ ପରେ ମଧ୍ୟ ଯଦି ସନ୍ତାନ ସୁଖ ପ୍ରାପ୍ତ ହେବାରେ ଅସୁବିଧା ଉପୁଜୁଛି ତେବେ ଏହାକୁ ଅନୁବ୍ରରତା କିମ୍ବା ବନ୍ଧ୍ୟା ଦୋଷ କୁହାଯାଏ । ପ୍ରାୟ ସବୁେକ୍ଷତ୍ରେର ଏହି ଅନୁବ୍ରରତାର କାରଣ ନାରୀଙ୍କୁ ଦିଆଯାଇଥାଏ ମାତ୍ର ଏହା ସମ୍ପୁଣ୍ଣ ରୂପେ ଭୁଲ ଧାରଣା ଅଟେ । ଏକ-ତୃତୀୟାଂଶ ନାରୀ ଏବଂ ପୁରୁଷଙ୍କ ମଧ୍ୟରେ ଏଭଳି ଅସୁବିଧା ଦେଖାଯାଏ ଅନ୍ୟ ଏକ-ତୃତୀୟାଂଶ ଉଭୟ ନାରୀ ଏବଂ ପୁରୁଷଙ୍କ ମିଳିତ ପ୍ରକ୍ରିୟୋର ଘଟିଥାଏ । ପୁରୁଷଙ୍କ ମଧ୍ୟେର ଅନୁବ୍ରରତାର କାରଣ : ପୁରୁଷଙ୍କ ମଧ୍ୟରେ ବହୁତ କମ୍‌ ଶୁକ୍ରାଣୁ ଏବଂ ସମ୍ପୁଣ୍ଣ ରୂପେ ଶୁକ୍ରାଣୁର ଅଭିବୃଦ୍ଧି ନେହବା ସମସ୍ୟା ଅନୁବ୍ରରତାର କାରଣକୁ ସଚାଇଥାଏ । ନାରୀର ଅଣ୍ଡୋକାଷକୁ ଯାଇ ତାହାକୁ ଉର୍ବର କରିବାରେ ଶୁକ୍ରାଣୁର ଅକ୍ଷମତା, ଶୁକ୍ରାଣୁର ଅସାମାନ୍ୟ ଆକୃତି ଯୋଗୁଁ ଆଗକୁ ବଢିବାରେ ଅସୁବିଧା ଉପୁଜେ । ଜନ୍ମଗତ ସମସ୍ୟା : ବିଭିନ୍ନ ସମୟେର ଜନ୍ମଗତ କାରଣକୁ େନଇ ପୁରୁଷଙ୍କ ମଧ୍ୟେର ପ୍ରଜନନ କ୍ଷମତା ହ୍ରାସ ପାଏ ବା ଶୁକ୍ରାଣୁରେ କ୍ଷତ ଲାଗିଥିେଲ ଏଭଳି ସମସ୍ୟା ଉପୁେଜ । ଚିକିତ୍ସା : ୩୦ରୁ କମ୍‌ ବୟସ୍କ ସୁସ୍ଥ ମହିଳାଙ୍କୁ ଡରିବାର କୌଣସି କାରଣ ନାହିଁ କିନ୍ତୁ ୩୦ରୁ ଉଦ୍ଧ ବୟସ୍କ ମହିଳାଙ୍କୁ ଏହାର ଚିକିତ୍ସା କରିବା ଅତ୍ୟନ୍ତ ଜରୁରୀ ଅଟେ । ଏହି ବୟସରେ ଉପନୀତ ହେଲା ପରେ ୬ ମାସ ପର୍ଯ୍ୟନ୍ତ ପ୍ରୟାସ କରିବା ପରେ ମଧ୍ୟ ଯଦି ସନ୍ତାନ ଗର୍ଭରେ ରହୁନାହିଁ ତେବ ଚିକିତ୍ସା କରିବା ନିହାତୀ ଜରୁରୀ ଅଟେ ।
ସର୍ଭେ ଅଫ ଇଣ୍ଡିଆର ଭୂତପୂର୍ବ ଜେନେରାଲ ଜର୍ଜ ଏଭରେଷ୍ଟଙ୍କ ନାମ ଅନୁସାରେ ହିମାଳୟ ତଥା ବିଶ୍ୱର ଉଚ୍ଚତମ ଶୃଙ୍ଗ ମାଉଣ୍ଟ ଏଭରେଷ୍ଟ ନାମିତ ହୋଇଛି । ଏହି ନାମକରଣ ପୂର୍ବରୁ ଏହା ୧୫ଶ ଶୃଙ୍ଗ   ଭାବେ ପରିଚିତ ଥିଲା । ସ୍ଥାନୀୟ ନେପାଳୀମାନେ ଏହାକୁ ସାଗରମଥା ଓ ତିବ୍ୱତୀୟମାନେ ଏହାକୁ ଚୋମୁଲାଙ୍ଗମେ ଭାବେ ନାମିତ କରିଥିଲେ । ଅବସ୍ଥିତି ସମୁଦ୍ର ପତନଠାରୁ ପ୍ରାୟ ୯ କିମି  (୮,୮୪୮ମିଟର) ଉପରକୁ ଥିବା ଏହି ସ୍ଥାନରେ ନିଶ୍ୱାସ ନେବାପାଇଁ ପର୍ଯ୍ୟାପ୍ତ ଅମ୍ଳଜାନ ନ ଥାଏ  । ବିଶାଳ ହିମାଳୟ ପର୍ବତ ଭାରତ ସମେତ ତିବ୍ୱତ ଓ ନେପାଳ ଭଳି ଦେଶରେ ବ୍ୟାପ୍ତ । ଭାରତ ପଟେ ହିମାଳୟର ଅଧିକାଂଶ ଭାଗ ରହିଥିଲେ ବି ଏହାର ଅଧିକାଂଶ ଶୃଙ୍ଗ ନେପାଳ ପଟକୁ ରହିଛି । ଭାରତ ପଟକୁ ରହିଥିବା ଭାଗରେ କାଞ୍ଚନଜଙ୍ଗା ହେଉଛି ସବୁଠାରୁ ଉଚ୍ଚତମ ଶୃଙ୍ଗ । ହିମାଳୟ ତଥା ବିଶ୍ୱର ସର୍ବୋଚ୍ଚ ଶୃଙ୍ଗ ନେପାଳ ପଟେ ରହିଛି । ନେପାଳ ପଟେ ଥିବା ଅନ୍ୟାନ୍ୟ ଉଚ୍ଚତମ ଶୃଙ୍ଗଗୁଡ଼ିକ ହେଲା କାରାକୋରମ ବା ଗଡୱିନ ଅଷ୍ଟିନ, ଧଉଳାଗିରି, ନନ୍ଦାଦେବୀ ଓ ଅନ୍ନପୂର୍ଣ୍ଣା ଇତ୍ୟାଦି । ବାଟ ଏଭରେଷ୍ଟ ଆରୋହଣ ପାଇଁ ଗୋଟିଏ ନେପାଳ ପଟୁ ଓ ଅନ୍ୟଟି ତିବ୍ୱତ ପଟୁ ଦୁଇଟି ବାଟ ରହିଛି । ତିବ୍ୱତ ପାଖର ରାସ୍ତା ଅପେକ୍ଷା ନେପାଳ ପଟ ରାସ୍ତାଟି ଅଧିକ ନିରାପଦ । ଆଜି ପର୍ଯ୍ୟନ୍ତ ନେପାଳ ପଟ ରାସ୍ତାଟି ଅଧିକାଂଶ ଥର ବ୍ୟବହୃତ ହୋଇଛି । ଆରୋହଣ ୧୯୫୩ ମସିହା ମଇ ମାସ ୨୯ତାରିଖ ଦିନ ପ୍ରଥମ ବିଶ୍ୱର ପ୍ରଥମ ବ୍ୟକ୍ତି ଭାବେ ନ୍ୟୁଜିଲାଣ୍ଡର ଏଡମଣ୍ଡ ହିଲାରୀଙ୍କ ଓ ନେପାଳର ଶେରପା ତେନଜିଙ୍ଗ ନରଗେ ଏଭରେଷ୍ଟ ଶୃଙ୍ଗରେ ପଦାର୍ପଣ କରିଥିଲେ । ଏଭରେଷ୍ଟ ଶୃଙ୍ଗ ଆରୋହଣ କ୍ଷେତ୍ରରେ ଭାରତୀୟମାନେ ଅନେକ ସଫଳତା ପାଇଛନ୍ତି । ଯୁଗ୍ମ ଭାବେ ପ୍ରଥମେ ଏଡ଼ମଣ୍ଡ ହିଲାରିଙ୍କ ସହ ଏଭରେଷ୍ଟ ଶୃଙ୍ଗରେ ପାଦ ଥାପିଥିବା ନେନଜିଙ୍ଗ ନରଗେ ପରବର୍ତ୍ତୀ ସମୟରେ ଭାରତୀୟ ନାଗରିକତ୍ୱ ଗ୍ରହଣ କରିଥିଲେ । ବଚେନ୍ଦ୍ରୀ ପାଲ ଏଭେରେଷ୍ଟ ଶୃଙ୍ଗରେ ପାଦ ଥାପିଥିବା ପ୍ରଥମ ଭାରତୀୟ ଓ ବିଶ୍ୱର ପଞ୍ଚମ ମହିଳା । ୧୯୮୪ ମଇ ୨୩ ତାରିଖରେ ସେ ଏଭରେଷ୍ଟ ଆରୋହଣ କରିଥିଲେ । ଓଡ଼ିଶାରୁ ବର୍ତ୍ତମାନ ସୁଦ୍ଧା ଦୁଇଜଣ ଏଭରେଷ୍ଟ ଶୃଙ୍ଗ ଆରୋହଣ କରିବାରେ ସଫଳ ହୋଇଛନ୍ତି । ପ୍ରଥମ ଓଡ଼ିଆ ଭାବେ ଢେଙ୍କାନାଳର କଳ୍ପନା ଦାଶ ଏଭରେଷ୍ଟ ଆରୋହଣ କରିଥିବା ବେଳେ ଭୁବନେଶ୍ୱରର ଗଣେଷ ଜେନା ଦ୍ୱିତୀୟ ଆରୋହି ଭାବେ ଏହି ସଫଳତା ହାସଲ କରିଛନ୍ତି ।
ଜେହାନାବାଦ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ଜେହନବଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜେହାନାବାଦ ସହରର ମୋଟ ଜନସଂଖ୍ୟା ୮୧୭୨୩ ଅଟେ । ସେଥି ମଧ୍ୟରୁ ୫୩.୮୩% ଜଣ ପରୁଷ ହୋଇଥିବା ବେଳେ ୪୬.୧୭% ଜଣ ନାରୀ ଅଟନ୍ତି । ଜେହାନାବାଦର ସାକ୍ଷରତା ହାର ୬୨.୯୭% ଅଟେ । ଏହା ଜାତୀୟ ହାରଠାରୁ ୧.୮୭% ପ୍ରତିଶତ କମ ଅଟେ । ସେଥିରୁ ୩୭.୮୬% ପ୍ରତିଶତ ପୁରୁଷ ଓ ୨୫.୧୧% ନାରୀ ଅଟନ୍ତି । ୧୬.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଜେହାନାବାଦର ସରକାରୀ ଭାଷା ଅଟେ ।
ଚାତ୍ରା ଏକ ଭାରତୀୟ ପୌରପାଳିକା   ଅଟେ । ଏହା ଝାଡ଼ଖଣ୍ଡର ଚତ୍ର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଚାତ୍ରା ୨୪.୨୦୩୮ ଉତ୍ତର ଅକ୍ଷାଂଶ ଓ ୮୪.୮୭୦୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚାତ୍ରା ସହରର ମୋଟ ଜନସଂଖ୍ୟା ୪୧୯୯୦ ଅଟେ । ସେଥି ମଧ୍ୟରୁ ୫୩.୧୮% ଜଣ ପରୁଷ ହୋଇଥିବା ବେଳେ ୪୬.୮୨% ଜଣ ନାରୀ ଅଟନ୍ତି । ଚାତ୍ରାର ସାକ୍ଷରତା ହାର ୬୫.୨୮% ଅଟେ । ଏହା ଜାତୀୟ ହାରଠାରୁ ୦.୪୪% ପ୍ରତିଶତ କମ ଅଟେ । ସେଥିରୁ ୩୭.୯୯% ପ୍ରତିଶତ ପୁରୁଷ ଓ ୨୭.୨୯% ନାରୀ ଅଟନ୍ତି । ୧୬.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଚାତ୍ରାର ସରକାରୀ ଭାଷା ଅଟେ ।
ଯତୀନ୍ଦ୍ର ମୋହନ ମହାନ୍ତି,  (୩ ଅଗଷ୍ଟ ୧୯୩୨ - ୧୪ ଅଗଷ୍ଟ, ୨୦୧୨) ଜଣେ ଓଡ଼ିଆ ସାହିତ୍ୟିକ ଓ ସମୀକ୍ଷକ  । ବୃତ୍ତିରେ ସେ ଜଣେ ଅଧ୍ୟାପକ ଥିଲେ । ଜୀବନୀ ପ୍ରାରମ୍ଭିକ ଜୀବନ ଯତୀନ୍ଦ୍ର ମୋହନ ମହାନ୍ତି ୧୯୩୨ ମସିହାରେ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଶ୍ୟାମସୁନ୍ଦରପୁରଠାରେ ଜନ୍ମଗ୍ରହଣ କରିଥିଲେ। ତାଙ୍କ ପିତାଙ୍କ ନାମ ଜଗମୋହନ ମହାନ୍ତି ଓ ମାତାଙ୍କ ନାମ ଶ୍ରଦ୍ଧାରାଣୀ ଦେବୀ ଥିଲା । କଟକର ପ୍ୟାରୀମୋହନ ଏକାଡେମୀରୁ ବିଦ୍ୟାଳୟ ଶିକ୍ଷା ସମାପ୍ତ କରିବା ପରେ, ରେଭେନ୍ସା ବିଶ୍ୱବିଦ୍ୟାଳୟ, ହାଇଦ୍ରାବାଦ ବିଶ୍ୱବିଦ୍ୟାଳୟ ଓ ଇଂଲଣ୍ଡର ଲିଡ଼ସ ବିଶ୍ୱବିଦ୍ୟାଳୟରୁ ଉଚ୍ଚଶିକ୍ଷା ଗ୍ରହଣ କରିଥିଲେ । ରେଭେନ୍ସା ବିଶ୍ୱବିଦ୍ୟାଳୟରେ ଅଧ୍ୟାପକ ଭାବରେ ସେ ନିଜ କର୍ମଜୀବନ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ବିଜେବି କଲେଜ, ଉତ୍କଳ ବିଶ୍ୱବିଦ୍ୟାଳୟରେ ଅଧ୍ୟାପନା କରିଥିଲେ ଓ ପୂର୍ବାଞ୍ଚଳ ଭାଷା ସଂସ୍ଥାନ, ଭୁବନେଶ୍ୱରର ଅଧ୍ୟକ୍ଷ ରୂପେ ମଧ୍ୟ କାର୍ଯ୍ୟ କରିଥିଲେ । ୧୯୯୨ ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ଅବସର ଗ୍ରହଣ କରିଥିଲେ । ତାଙ୍କୁ ବ୍ରିଟିଶ କାଉନସିଲ ତରଫରୁ ସ୍କଲାରସିପ ଓ ପୂର୍ବାଞ୍ଚଳ ଭାଷା ସଂସ୍ଥାନ ତରଫରୁ ଫେଲୋସିପ ମଧ୍ୟ ପ୍ରଦାନ କରାଯାଇଥିଲା । ଯତୀନ୍ଦ୍ର ମୋହନ ମହାନ୍ତି,ଉଭୟ ଓଡ଼ିଆ ଓ ଇଂରାଜୀ ଭାଷାରେ ପ୍ରାୟ ୨୦ ଖଣ୍ଡ ପୁସ୍ତକ ଓ ୨୫୦ଟି ନିର୍ବନ୍ଧ ରଚନା କରିଯାଇଛନ୍ତି । ଏହା ବ୍ୟତିତ ପ୍ରଜ୍ଞା ଓ ଭୁବନେଶ୍ୱର ରିଭ୍ୟୁ ନାମକ ଦୁଇଟି ପତ୍ରିକାର ସମ୍ପାଦନା ମଧ୍ୟ କରିଥିଲେ । କେନ୍ଦ୍ର ସାହିତ୍ୟ ଏକାଡେମୀ  (୧୯୮୩-୯୩) ଓ ଓଡ଼ିଶା ସାହିତ୍ୟ ଏକାଡେମୀ ସହିତ ସେ ବହୁ ସମୟ ଧରି ଜଡ଼ିତ ରହିଥିଲେ  । ୨୦୧୨ ମସିହା ଅଗଷ୍ଟ ମାସ ୧୪ ତାରିଖରେ ତାଙ୍କର ମୃତ୍ୟୁ ଘଟିଥିଲା ।
କୃଷ୍ଣ ଚନ୍ଦ୍ର ସିଂହ ମାନ୍ଧାତା  (୧୫ ଅଗଷ୍ଟ ୧୯୧୧ - ୨୪ ଜୁନ ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ନୟାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୃଷ୍ଣ ଚନ୍ଦ୍ର ସିଂହ ମାନ୍ଧାତା ୧୯୧୧ ମସିହାର ଅଗଷ୍ଟ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ସିଂହ ମାନ୍ଧାତା ଏବଂ ପତ୍ନୀଙ୍କ ନାମ ସୌଭାଗ୍ୟ ମଞ୍ଜରୀ ଦେବୀ ଓ ବସନ୍ତ ମଞ୍ଜରୀ ଦେବୀ । ରାଜନୈତିକ ଜୀବନ କୃଷ୍ଣ ଚନ୍ଦ୍ର ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ କୃଷ୍ଣ ଚନ୍ଦ୍ର ୧୯୮୩ ମସିହାର ଜୁନ ମାସ ୨୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ମିତ ବସିଛି ମୁଁ ଭୂତ ସାଥିରେ, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହା ଏକ 3 ଚଳଚ୍ଚିତ୍ର ଥିଲା । ଏହା ପ୍ରଥମ 3 ଚଳଚ୍ଚିତ୍ର ଭାବରେ ପ୍ରସ୍ତୁତି ଆରମ୍ଭ ହୋଇଥିଲା, ମାତ୍ର କୌଣସି କାରଣ ବସତଃ ଏହି ଚଳଚ୍ଚିତ୍ରଟି ମୁକ୍ତିଲାଭ ହେବାର ବିଳମ୍ବ ହୋଇଥିଲା ଏବଂ ଏହା ପୂର୍ବରୁ କାଉଁରୀ କନ୍ୟା ପ୍ରଥମ 3 ଚଳଚ୍ଚିତ୍ର ଭାବରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଭବାନୀ ଚରଣ ରଥ ଏବଂ ଅନାମ ଚରଣ ସାହୁ । ଲକ୍ଷ୍ମୀପ୍ରିୟା ସାହୁ ଏହି କଥାଚିତ୍ରଟିର କାହାଣୀ ଲେଖିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିରର ସ୍ୱର ସଂଯୋଜନା କରିଥିଲେ । କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଆକାଶ ଦାସ ନାୟକ, ଦୁଷ୍ମନ୍ତ ପଣ୍ଡା, ପ୍ରିୟା ଚୌଧୁରୀ ଏବଂ ନିକିତା । ବିଜୟ ମହାନ୍ତି, ସ୍ନିଗ୍ଧା ମହାନ୍ତି, ବିଜୁ ବଡ଼ଜେନା, ପ୍ରମାଞ୍ଜନ ପରିଡ଼ା, କୁନା ତ୍ରିପାଠୀ, ଅଖିଳ ପଟ୍ଟନାୟକ, ମନିଷା ମିଶ୍ର, ଚନ୍ଦନ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଆକାଶ ଦାସନାୟକ ପ୍ରିୟା ଚୌଧୁରୀ ଦୁଷ୍ମନ୍ତ ପଣ୍ଡା ନିକିତା ବିଜୟ ମହାନ୍ତି ସ୍ନିଗ୍ଧା ମହାନ୍ତି ବିଜୁ ବଡ଼ଜେନା ପ୍ରେମାଞ୍ଜନ ପରିଡ଼ା କୁନା ତ୍ରିପାଠୀ ଅଖିଳ ପଟ୍ଟନାୟକ ମନିଷା ମିଶ୍ର ଚନ୍ଦନ ଶିଶୁ କଳାକାର ସଚିନ ଅଙ୍କିତ ଆୟୁଶ ପାପୁନ୍ ଶିବାନୀ ସଙ୍ଗୀତା  (ନିକି) କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ  । ନିର୍ମଳ ନାୟକ ଏବଂ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ତପୁ ମିଶ୍ର, କୁମାର ବାପି, ଶ୍ରୀଚରଣ, ଦୀପ୍ତିରେଖା ପାଢ଼ୀ, ମାମୁନୀ, ଆରିୟନ୍ ଆଦି କଣ୍ଠଶିଳ୍ପୀମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ରଙ୍ଗିଲା ବାବା, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାସ ଚନ୍ଦ୍ର ରାଉତ । ମୁନ୍ନା ପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ଦୀପକ କଥାଚିତ୍ରଟିର ସଂଳାପ ରଚନା କରିଥିଲେ । କେ. ମୂରଲୀ କ୍ରିଷ୍ଣା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପପୁ ପମ ପମ ଏବଂ ଦେବଯାନୀ । ସିଦ୍ଧାନ୍ତ ମହାପାତ୍ର, ନୀତୁ ସିଂହ, ମୀନକେତନ, ପ୍ରିୟଙ୍କା ମହାପାତ୍ର, ରାଜୀବ, ଜୀବନ ପଣ୍ଡା, ହାଡ଼ୁ, ଗୁଡ୍ଡୁ, ରାଜୀବ, ଅରବିନ୍ଦ ସଡ଼ଙ୍ଗୀ, ଜୟୀରାମ ସାମଲ, ଲଭ୍‌ଲି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପପୁ ପମ ପମ ଦେବଯାନୀ ସିଦ୍ଧାନ୍ତ ମହାପାତ୍ର ନୀତୁ ସିଂହ ମୀନକେତନ ପ୍ରିୟଙ୍କା ମହାପାତ୍ର ରାଜୀବ ଗୁଡ୍ଡୁ ଜୀବନ ପଣ୍ଡା ସଲିଲ ମିତ୍ର ହାଡ଼ୁ ଅରବିନ୍ଦ ସଡ଼ଙ୍ଗୀ ଜୟୀରାମ ସାମଲ ଲଭ୍‌ଲି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିଜାମ୍ ଏବଂ ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ପାମେଲା ଜୈନ, କବିତା କ୍ରୀଷ୍ଣମୂର୍ତ୍ତୀ, ଅଭିଜିତ ମଜୁମଦାର, ଉଦିତ ନାରାୟଣ, ବିନୋଦ ରାଠୋଡ, ବାବୁଲ ସୁପ୍ରିଓ, ପପୁ ପମ ପମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଜାଫର କରାଚିୱାଲା ଜଣେ ଭାରତୀୟ ଅଭିନେତା ଯିଏକି ଜୀ ଟିଭିରେ ପ୍ରସାରିତ ଦୂରଦର୍ଶନ କାର୍ଯ୍ୟକ୍ରମ ହିପ୍ ହିପ୍ ହୁରେରେ ରଫି ଭୂମିକାରେ ଅଭିନୟ ପାଇଁ ଜଣାଶୁଣା । ଧାରାବାହିକ ବ୍ୟତୀତ ହିନ୍ଦୀ କଥାଚିତ୍ର ଜଗତରେ ଅଭିନୟ କରିଛନ୍ତି ।
"ପଥ ଓ ପୃଥିବୀ"  ହେଉଛି ପ୍ରସିଦ୍ଧ ଓଡ଼ିଆ ସାମ୍ବାଦିକ, ରାଜନୀତିଜ୍ଞ, ସାସଂଦ ତଥା ସାହିତ୍ୟିକ ସ୍ୱର୍ଗତ ସୁରେନ୍ଦ୍ର ମହାନ୍ତିଙ୍କ ଆତ୍ମଜୀବନୀ ପୁସ୍ତକ । ପ୍ରକାଶନ ୧୯୮୬ମସିହାରେ ଏହାର ପ୍ରଥମ ସଂସ୍କରଣ ପ୍ରକାଶ ପାଇଥିଲା । ପ୍ରକାଶକ ଥିଲେ  "ଇଷ୍ଟର୍ଣ୍ଣ ମିଡ଼ିଆ" , ଭୁବନେଶ୍ୱର । ଏହାର ତୃତୀୟ ପୁନଃ ମୁଦ୍ରଣ ୨୦୧୭ ମସିହାରେ ଫ୍ରେ‍ଣ୍ଡ୍‍ସ ପବ୍ଲିଶର୍ସ ବିନୋଦ ବିହାରୀ- କଟକଂକଦ୍ୱାରା ହୋଇଛି । ବିଷୟବସ୍ତୁ ଏହି ପୁସ୍ତକଟିକୁ ଲେଖକ ସୁରେନ୍ଦ୍ର ମହାନ୍ତି ତାଙ୍କ ଆତ୍ମଜୀବନୀ ରୂପେ ଅଭିହିତ କରିନାହାଂତି, ସେ ଲେଖିଛଂତି ଏହା ହେଉଛି ତାଙ୍କ ଜୀବନସ୍ମୃତି । ତାଙ୍କ ମତରେ ଜୀବନସ୍ମୃତି ଓ ଆତ୍ମଜୀବନୀ ଭିତରେ ସ୍ପଷ୍ଟ ପାର୍ଥକ୍ୟ ଏହି ଯେ ପ୍ରଥମଟି ମନରେ ଛାପ ରଖିଯାଇଥିବା କେତେକ ଘଟଣା ଓ ଚରିତ୍ରର  "ଇମ୍ପ୍ରେସନିଷ୍ଟିକ୍ ‍ " ଆଲେଖ୍ୟ, ଦ୍ୱିତୀୟଟି ହେଉଛି ଘଟଣା ପ୍ରବାହର ସ୍ଥୂଳ, ପ୍ରାମାଣିକ ବିବରଣୀ । ସେ ପୁସ୍ତକଟିକୁ ତିନି ଭାଗରେ ବିଭକ୍ତ କରିଛଂତି । ପ୍ରଥମ ଭାଗଟି ହେଲା -  "ଆଦି"  । ଏଥିରେ ତାଙ୍କ ଜନ୍ମ କାଳ  ୨୧ ଜୁନ୍‍ ୧୯୨୨ ଠାରୁ ଆଦ୍ୟ ସାମ୍ବାଦିକ ଜୀବନ ଯାଁଏ ବର୍ଣ୍ଣିତ ହୋଇଛି । ତାପରେ ହେଉଛି -  "ମଧ୍ୟ ' ଭାଗ ଯେଉଁଠି ସେ ୧୯୪୯ ମସିହା  (ରାଜନୀତି ସହ ସଂଶ୍ଲିଷ୍ଟ ଆରମ୍ଭ)ରୁ ୧୯୭୬ ଯାଏଁ ତାଙ୍କ ସ୍ମୃତି ଚାରଣ କରିଛଂତି  । ଶେଷ ଭାଗଟି ହେଲା  "ଉତ୍ତର"  ଯେଉଁଥିରେ ସେ ୧୯୭୭ରୁ ୧୯୮୪ ଯାଏଁ ତାଙ୍କ ଜୀବନର କିଛି ବର୍ଣ୍ଣନା କରିଛଂତି ।
ଭାରତୀୟ ନବବର୍ଷ ଭିନ୍ନ ଭିନ୍ନ ସମୟରେ ଭିନ୍ନ ଭିନ୍ନ ଅଞ୍ଚଳରେ ପାଳିତ ହୋଇଥାଏ । ପାଳନ ସମୟ ଚନ୍ଦ୍ର ବା ସୂର୍ଯ୍ୟ ପଞ୍ଜିକାଉପରେ ନିର୍ଭର କରିଥାଏ । ଯେଉଁ ରାଜ୍ୟଗୁଡ଼ିକ ସୂର୍ଯ୍ୟ ପଞ୍ଜିକା ମାନନ୍ତି ସେହି ରାଜ୍ୟବାସୀ ଭାରତୀୟ ପ୍ରଥମ ମାସ, ବୈଶାଖର ପ୍ରଥମ ସଂକ୍ରାନ୍ତିରେ ନବବର୍ଷ ପାଳନ କରନ୍ତି । ଅଧିକଂଶତଃ ଇଂରାଜୀ କ୍ୟାଲେଣ୍ଡରର ଏପ୍ରିଲ ମାସର ୧୩ରୁ ୧୫ ତାରିଖ ଭିତରେ ଏହି ସଂକ୍ରାନ୍ତି ପଡିଥାଏ । ଅନ୍ୟପକ୍ଷରେ ଯେଉଁମାନେ ଚନ୍ଦ୍ର ପଞ୍ଜିକା ମାନି ଚଳନ୍ତି, ସେମାନେ ଇଂରାଜୀ ମାସ ମାର୍ଚ୍ଚ ବା ଭାରତୀୟ ଚୈତ୍ର ମାସରେ ନବବର୍ଷ ପାଳନ କରନ୍ତି । ଏଣୁ କିଛି ଅଞ୍ଚଳରେ ପୂର୍ଣ୍ଣମୀରୁ ପୂର୍ଣ୍ଣମୀ ଗୋଟିଏ ମାସ ହିସାବ କଲାବେଳେ କିଛି ଅଞ୍ଚଳରେ ସଂକ୍ରାନ୍ତିରୁ ସଂକ୍ରାନ୍ତି ମାସ ହିସାବରେ ଧରାଯାଏ । ପାଞ୍ଜି ଦେଖା ବିସ୍ତୃତରେ ଗୁଜରାଟରେ ଦୀପାବଳୀର ପରଦିନକୁ ବିକ୍ରମ ସମ୍ବତର ପ୍ରଥମ ଦିନ ଭାବରେ ନିଆଯାଇଥାଏ, ଯାହାକି କାର୍ତ୍ତିକ ମାସର ପ୍ରଥମ ଦିନ ହୋଇଥାଏ । ପାରମ୍ପରିକ ହିନ୍ଦୁ ଧର୍ମ ପର୍ବଗୁଡ଼ିକ ବିକ୍ରମ ସମ୍ବତ ଉପରେ ପର୍ଯ୍ୟବସିତ । ଚୈତ୍ର ଶୁକ୍ଲପକ୍ଷର ପ୍ରଥମ ଦିନରୁ ବିକ୍ରମ ସମ୍ବତର ନବ ବର୍ଷ ପ୍ରାରମ୍ଭ ହୋଇଥାଏ ।
ଗଞ୍ଜାମ ଜିଲ୍ଲାର ଚନ୍ଦ୍ରଗିରି ବନାଞ୍ଚଳ ଅନ୍ତର୍ଗତ ଲଖାରୀ ଜଙ୍ଗଲ ଦକ୍ଷିଣ ଓଡ଼ିଶାର ଏକ ଅଭୟାରଣ୍ୟ୤ ୧୯୮୮ ମସିହାରେ ଏହାକୁ ହାତୀ ଅଭୟାରଣ୍ୟ ଭାବେ ଘୋଷଣା କରାଯାଇଥିଲା ୤୧୮୫ ବର୍ଗକିମି ଅଞ୍ଚଳରେ ପରିବ୍ୟାପ୍ତ ଏହି ଅଭୟାରଣ୍ୟରେ ହାତୀ ସମେତ ବାଘ, ହରିଣ, ସମ୍ବର, କୁଟ୍ରା, ଝିଙ୍କ, ଠେକୁଆ, ପ୍ରଭୃତି ବିଭିନ୍ନ ପ୍ରଜାତିର ବନ୍ୟପ୍ରାଣୀ ଏଠାରେ ଦେଖାଯାନ୍ତି ୤ ଗମନାଗମନ ଏହା ବ୍ରହ୍ମପୁର ସହରଠାରୁ ୬୦ କିମି ଦୂରରେ ଅବସ୍ଥିତ ।
ତାଳେଗାଓଁ ଦା‌‌ଭାଡେ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ପୁନେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତାଳେଗାଓଁ ଦା‌‌ଭାଡେ ୧୮.୭୩୫୦ ଉତ୍ତର ଅକ୍ଷାଂଶ ଓ ୭୩.୬୭୫୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାଳେଗାଓଁ ଦା‌‌ଭାଡେ ସହରର ମୋଟ ଜନସଂଖ୍ୟା ୪୨୫୭୪ ଅଟେ । ସେଥି ମଧ୍ୟରୁ ୫୨.୯୧% ଜଣ ପରୁଷ ହୋଇଥିବା ବେଳେ ୪୭.୦୯% ଜଣ ନାରୀ ଅଟନ୍ତି । ତାଳେଗାଓଁ ଦା‌‌ଭାଡେର ସାକ୍ଷରତା ହାର ୭୯.୩୯% ଅଟେ । ଏହା ଜାତୀୟ ହାରଠାରୁ ୧୪.୫୫% ପ୍ରତିଶତ କମ ଅଟେ । ସେଥିରୁ ୪୪.୧୫% ପ୍ରତିଶତ ପୁରୁଷ ଓ ୩୫.୨୪% ନାରୀ ଅଟନ୍ତି । ୧୧.୨୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ତାଳେଗାଓଁ ଦା‌‌ଭାଡେର ସରକାରୀ ଭାଷା ଅଟେ ।
ମଧୁ ମଂସୁରୀ ହସମୁଖ  (ଜନ୍ମ: ୧୯୪୮) ଜଣେ ଭାରତୀୟ କଣ୍ଠଶିଳ୍ପୀ ଏବଂ ଗୀତିକାର  । ସେ ଝାଡ଼ଖଣ୍ଡ ବିଭାଜନ ସମୟରେ ଅନେକ ଗୀତ ଲେଖିଥିଲେ ଏବଂ ନିଜେ ତାକୁ ଗାଇଥିଲେ । ୨୦୧୧ ମସିହାରେ ଝାଡ଼ଖଣ୍ଡ ସରକାର ତାଙ୍କୁ ଝାଡ଼ଖଣ୍ଡ ରତ୍ନ ପୁରସ୍କାରରେ ସମ୍ମାନିତ କରିଥିଲେ । ୨୦୨୦ ମସିହାରେ ଭାରତ ସରକାରଙ୍କ ତରଫରୁ ତାଙ୍କୁ କଳା ଏବଂ ସଙ୍ଗୀତ କ୍ଷେତ୍ରରେ ଉଲ୍ଲେଖନୀୟ ଅବଦାନ ପାଇଁ ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ । ବ୍ୟକ୍ତିଗତ ଜୀବନ ମଧୁ ୧୯୪୮ ମସିହାର ସେପ୍ଟେମ୍ବର ୪ ତାରିଖରେ ଜନ୍ମଗ୍ରହଣ କରିଥିଲେ ଅବିଭାଜିତ ବିହାରର ରାଞ୍ଜି ଜିଲ୍ଲାର ଶିମିଳିଆଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅବଦୁଲ ରହମାନ ସଂସୁରୀ । ମଧୁଙ୍କ ଅନୁସାରେ ତାଙ୍କ ପରିବାର ଓରାଅନ୍‌ ସମ୍ପ୍ରଦାୟର ଥିଲେ ଏବଂ ପରେ ମୁସଲମାନ ଧର୍ମ ଗ୍ରହଣ କରିଥିଲେ । ସେ ସାମିଆ ଓରାଅନ୍‌ଙ୍କୁ ବିବାହ କରିଥିଲେ । ପେଷା ସେ ମେକନ୍ ଲିମିଟେଡ୍ କମ୍ପାନୀର ଜଣେ ଅପରେଟର୍ ଭାବରେ କାର୍ଯ୍ୟ କରୁଥିଲେ । ପିଲାଦିନରୁ ସେ ତାଙ୍କ ବାପାଙ୍କଠାରୁ ପାରମ୍ପାରିକ ସଙ୍ଗୀତ ଶିକ୍ଷା କରିଥିଲେ ଏବଂ ଛୋଟବେଳୁ ଗୀତ ଗାଉଥିଲେ । ୧୨ ବର୍ଷ ବୟସରେ ସେ ଏକ ମଞ୍ଚରେ ପ୍ରଥମକରି ଗୀତ ଗାଇଥିଲେ । ପୁରସ୍କାର ଏବଂ ସମ୍ମାନ ଝାଡ଼ଖଣ୍ଡ ସରକାର ତାଙ୍କୁ ଝାଡ଼ଖଣ୍ଡ ବିଭୂତି ପୁରସ୍କାରରେ ସମ୍ନାନିତ କରିଥିଲେ । ୨୦୧୧ ମସିହାରେ, ଝାଡ଼ଖଣ୍ଡ ସରକାର ତାଙ୍କୁ ଝାଡ଼ଖଣ୍ଡ ରତ୍ନ ପୁରସ୍କାର ପ୍ରଦାନ କରିଥିଲେ । ୨୦୨୦ ମସିହାରେ, ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନ ପ୍ରଦାନ କରିଥିଲେ ।
ରାଜକିଶୋର ନାୟକ  (୧୨ ନଭେମ୍ବର ୧୯୨୫ - ୪ ଜାନୁଆରୀ) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ରାଜକିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ପାଟକୁରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାଜକିଶୋର ନାୟକ ୧୯୨୫ ମସିହାର ନଭମ୍ବର ମାସ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚିନ୍ତାମଣି ନାୟକ ଓ ପତ୍ନୀଙ୍କ ନାମ ନିର୍ମଳାପ୍ରଭା ନାୟକ । ରାଜକିଶୋରଙ୍କର ଶିକ୍ଷାଗତ ଯୋଗ୍ୟତା ସ୍ନାତକରୁ କମ୍ ଥିଲା । ରାଜନୈତିକ ଜୀବନ ରାଜକିଶୋର ନାୟକ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ରାଜକିଶୋର ନାୟକ ୨୦୧୦ ମସିହାର ଜାନୁଆରୀ ମାସ ୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୪ ବର୍ଷ ବୟସ ହୋଇଥିଲା ।
ରାଜା ରାମମୋହନ ରାୟ  (୨୨ ମଇ ୧୭୭୨ - ୨୭ ସେପ୍ଟେମ୍ବର ୧୮୩୩) ପଶ୍ଚିମବଙ୍ଗର ବର୍ଦ୍ଧମାନ ଜିଲ୍ଲାର ରାଧାକାନ୍ତପୁର ଗ୍ରାମରେ ଏକ ବାହ୍ମଣ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କର ନାମ ରମାକାନ୍ତ ରାୟ ଓ ମାତାଙ୍କ ନାମ ତାରିଣୀ ଦେବୀ। ଜୀବନୀ ରାମମୋହନ ରାୟ ପାର୍ସୀ, ଆରବୀ ଭାଷାରେ ପାରଦର୍ଶୀତା ଲାଭ କରିଥିଲେ । ବେଦ,ଉପନିଷଦ,କୋରାନ୍,ବାଇବେଲ, ଜେଦ୍ଦାୟଭେସ୍ତା, ବୌଦ୍ଧ ଗ୍ରନ୍ଥ ଆଦି ସେ ଅଧ୍ୟୟନ କରିଥିଲେ। ୧୮୨୮ ଅଗଷ୍ଟ ୨୦ତାରିଖରେ ସେ ବ୍ରାହ୍ମସଭା ସ୍ଥାପନ କରିଥିଲେ। ୧୮୩୦ରେ ଏହା ବ୍ରାହ୍ମ ସମାଜ ରୂପେ ଖାତି ଲାଭ କରିଥିଲେ। ତାଙ୍କ ଚେଷ୍ଟାରେ ବେଣ୍ଟିଂ ଭାରତରୁ ସତୀଦାହ ପ୍ରଥା ଉଛେଦ କରିଥିଲେ। ଇଂରାଜୀ ଭାଷାର ପ୍ରବତ୍ତନ ପାଇଁ ମଧ୍ୟ ତାଙ୍କର ଉଦ୍ୟମ ଥିଲା ସ୍ମରଣୀୟ।ତାଙ୍କ ପ୍ରଚେଷ୍ଟାରେ କଲିକତାରେ ଇଂରେଜ ସ୍କୁଲ ବେଦାନ୍ତ କଲେଜ ଏବଂ ସିଟି କଲେଜ ଆଦି ଶିକ୍ଷାନୁଷ୍ଟାନମାନ ଗଢ଼ିଉଠିଥିଲା। ସେ ବଙ୍ଗଳାରେ ସମ୍ବାଦ କୌମୁଦୀ ନାମକ ଏକ ପତ୍ରିକାର ପ୍ରକାଶ କରିଥିଲେ।  'ମିରଟ-ଉଲ-ଅଖବାର'  ନାମକ ଏକ ଉର୍ଦ୍ଦୁ ଖବରକାଗଜର ସମ୍ପାଦନାର ସେ ଦାୟିତ୍ୱ ନେଇଥିଲେ। ତେଣୁ ତାଙ୍କୁ କୁହାଗଲା ଭାରତୀୟ ସମ୍ବାଦପତ୍ରର ଜନକ। ସଂସ୍କାର ରାଜନୌତିକ,ସାମାଜିକ ଓ ଧର୍ମକ୍ଷେତ୍ରରେ ରାମମୋହନ ବହୁବିଧ ସଂସ୍କାର ଆଣିଛନ୍ତି। ରାଜନୌତିକ ଦୃଷ୍ଟିକୋଣରୁ ରାମମୋହନ ବିଶ୍ୱାସ କରିଥିଲେ ଯେ ଭାରତ ପ୍ରତି ବ୍ରିଟିଶ ଶାସନର ଏକ ନିର୍ଦ୍ଦିଷ୍ଟ ଲକ୍ଷ୍ୟ ଅଛି। ତାଙ୍କ ମତରେ ସେହି ଲକ୍ଷ୍ୟ ପୄର୍ଣ୍ଣହେବା ପର୍ଯ୍ୟନ୍ତ ସେମାନେ ଭାରତରେ ରହନ୍ତୁ। ସ୍ୱାଧୀନ ମନୋଭାବ ପୋଷଣ କରିବାକୁ ସେ ଭାରତୀୟମାନଙ୍କୁ ଉପଦେଶ ଦେଲେ। ବିପିନ ଚନ୍ଦ୍ର ପାଲ କହିଛନ୍ତି :ପ୍ରଥମ ଭାରତୀୟ ହିସାବରେ ରାଜା (ରାମମୋହନ) ଭାରତୀୟମାନଙ୍କୁ ରାଜନୌତିକ ସ୍ୱାଧୀନତାର ସନ୍ଦେଶ ପ୍ରଦାନ କରିଥିଲେ । ଜଣେ ସମାଜ ସଂସ୍କାରକ ଭାବରେ ରାମମୋହନଙ୍କ ଭୂମିକା ଖୁବ୍ ଗୁରୁତ୍ୱପୂର୍ଣ୍ଣ ଥିଲା। ଭାରତରେ ମୂଲ୍ୟହୀନ ଓ ଅସାମାଜିକ ପରମ୍ପରାଗୁଡ଼ିକ ଉଛେଦ ବା ଅଗ୍ରାହ୍ୟ କରିବାକୁ ସେ ବିଟ୍ରିଶ ସରକାରଙ୍କର ସାହାଯ୍ୟ ନେଲେ। ତାଙ୍କ ଚେଷ୍ଟାରେ ୧୮୨୯ରେ ସତିଦାହ ପ୍ରଥା ଉଛେଦ ହେଲା। ଜାତିପ୍ରଥାକୁ ସେ ବିରୋଧ କଲେ। ତାଙ୍କ ମତରେ ସମସ୍ତ ମନୁଷ୍ୟ ଏକ ଇଶ୍ୱରଙ୍କ ସନ୍ତାନ। ସେ ନାରୀ ସ୍ୱାଧିନତା ଏବଂ ନାରୀଶିକ୍ଷା ଉପରେ ଗୁରୁତ୍ୱ ଦେଲେ। ବାଲ୍ୟବିବାହ ଓ ବହୁବିବାହ ଆଦି ଘୃଣ୍ୟ ପ୍ରଥା ଉଛେଦ କରିଥିଲେ। ବ୍ରାହ୍ମସମାଜ ୧୮୨୮ ଅଗଷ୍ଟ ୨୦ ତାରିଖରେ ସ୍କାପିତ ବ୍ରାହ୍ମସଭା ୧୮୩୦ ଖ୍ରୀଷ୍ଟାଦ୍ଦରେ ବାହ୍ମସମାଜକୁ ପରିବର୍ତ୍ତିତ ହୋଇଥିଲା। ବ୍ରାହ୍ମସମାଜର ଲକ୍ଷ୍ୟ ଥିଲା-  "ଧର୍ମମତ ନିର୍ବିଶେଷରେ ସମସ୍ତ ମନୁଷ୍ୟ ମନରେ ବଦାନ୍ୟତା,ନୈତିକତା,ଦୟା,ଧର୍ମନିଷ୍ଟା,ପରହିତୈଷା ଓ ପୂଣ୍ୟଭାବ ଉଦ୍ରେକ କରିବା ଏବଂ ସମସ୍ତଙ୍କ ମଧ୍ୟରେ ଐକ୍ୟଭାବ ସୁଦୂଢ଼ କରିବା।" ବ୍ରାହ୍ମସମାଜର ନିୟମ ୧ ଏକ ଈଶ୍ୱର,ଯିଏ ସର୍ବବ୍ୟାପୀ,ତାଙ୍କୁ ପୂଜାକରିବା ଉପରେ ବ୍ରାହ୍ମସମାଜ ଗୁରୁତ୍ୱଆରୋପ କରିଥିଲା। ୨ ଏହା ଅବତାରବାଦକୁ ଅସ୍ୱୀକାଏ କରିଥିଲା। ୩ ଏହା ଧର୍ମଗ୍ରନ୍ଥର କର୍ତ୍ତୁତ୍ୱକୁ ଅବମାନନା କରିଥିଲା। ୪ ଏହା ବହୁ ଈଶ୍ୱରବାଦ,ପ୍ରତିମାପୂଜା ଓ ପଶୁବଳିକୁ ନିନ୍ଦା କରିଥିଲା। ୫ ଏହା ଜାତିପ୍ରଥାକୁ ସମାଲୋଚନା କରେ। ୬ ଏହା ପ୍ରଚାର କଲା ଯେ ପାପ ଆଚରଣ ନକଲେ ମନୁଷ୍ୟ ନିର୍ବାଣ ବା ମୁକ୍ତିପାଇ ପାରିବ। ୭ ଏହା ନାରୀ ଜାଗରଣ ଉପରେ ଗୁରୁତ୍ୱଆରୋପ କଲା। ୮ ଏହା ଆମ୍ମାର ଦେହାନ୍ତରପ୍ରାପ୍ତି ଓ କର୍ମବାଦ ଉପରେ ନିର୍ଦ୍ଦିଷ୍ଟ ମତ ଦେଇ ନଥିଲା। ଇଂଲଣ୍ଡରେ ଜୀବନ  (୧୮୩୧-୧୮୩୩) ୧୮୩୦ଖ୍ରୀଷ୍ଟାଦ୍ଦରେ ରାମମୋହନ ଇଂଲଣ୍ଡକୁ ଯାତ୍ରା କରିଥିଲେ । ସେଠାରେ ସେ ଲର୍ଡ଼ ବେଣ୍ଟିଙ୍କୁ ଭେଟି ସତୀଦାହ ପ୍ରଥା ଉଛେଦ ଏବଂ ମୋଗଲ ବାଦଶାହା ଦ୍ୱିତୀୟ ଆକବରଙ୍କୁ ଉପାଧି ଦେବା ପାଇଁ ଅନୁରୋଧ କରିଥିଲେ।
ମିରଟାଜାପିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ରେମେରନ/ ) ଏକ ଅବସାଦରୋଧୀ   ଔଷଧ ଯାହା ଅବସାଦ ଥିବା ରୋଗୀଙ୍କୁ ଦିଆଯାଏ  । ଏହାର ପୂର୍ଣ୍ଣ ପ୍ରଭାବ ଆସିବାକୁ ୪ ସପ୍ତାହରୁ ଅଧିକ ସମୟ ଲାଗେ କିନ୍ତୁ ୨-୩ ସପ୍ତାହ ମଧ୍ୟରେ କିଛି ଉପକାର ଅନୁଭୁତ ହୁଏ । ଅବସାଦ ସ‌ହିତ ଉଦ୍‌ବେଗ ବା ନିଦ୍ରା ସମସ୍ୟା   ଥିଲେ ମଧ୍ୟ ଏହା ଦିଆଯାଇପାରେ । ପାଟିରେ   ଏହା ଦିଆଯାଏ । ସାଧାରଣତଃ ଏହାର ପ୍ରତିକ୍ରିୟାରେ ଓଜନ ବୃଦ୍ଧି, ନିଦ୍ରାଳୁ ଭାବ ଓ ମୁଣ୍ଡବୁଲା ହୋଇପାରେ । ପାର୍ଶ୍ୱ ପ୍ରତିକ୍ରିୟା ଜଟିଳ ହେଲେ ପିଲା ଆତ୍ମହତ୍ୟାପ୍ରବଣ ହୁଅନ୍ତି, ମାନିଆ  , ଓ ସ୍ୱଳ୍ପ ନିଉଟ୍ରୋଫିଲ   ରକ୍ତରେ ଦେଖାଯାଏ । ଔଷଧ କିଛି କାଳ ଖାଇବା ପରେ ହଟାତ୍ ବନ୍ଦ କରିଦେଲେ ଉଇଥଡ୍ରଆଲ ସିଣ୍ଡ୍ରୋମ ହୁଏ । ମାଓ ଇନହିବିଟର   ସାଥିରେ ଏହା ଦିଆଯାଏନାହିଁ । ଗର୍ଭାବସ୍ଥାରେ ଏହାର ନିରାପତ୍ତା ଅସ୍ପଷ୍ଟ ଅଛି । ଏହାର କାର୍ଯ୍ୟଧାରା ଅସ୍ପଷ୍ଟ ଥିଲେ ମଧ୍ୟ କେତେକ ଆଡ୍ରେନର୍ଜିକ   ଓ ସେରୋଟୋନିନ ରିସେପ୍ଟର   ଉପରେ ରିସେପ୍ଟର ଅବରୋଧ   କରୁଥାଇପାରେ । ଏହା ଏକ ପ୍ରକାର ଟେଟ୍ରାସାଇକ୍ଲିନ ଆଣ୍ଟିଡିପ୍ରେସାଣ୍ଟ . ଏହାର ଶକ୍ତ ଆଣ୍ଟିହିସ୍ଟାମିନିକ   ପ୍ରଭାବ ଅଛି । ସନ ୧୯୯୬ରେ ମିରଟାଜାପିନ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ପ୍ରଥମେ ବ୍ୟବ‌ହୃତ ହୋଇଥିଲା । ଏହାର ପେଟେଣ୍ଟ ସନ ୨୦୧୪ରେ ମୃତ ହୋଇଗଲା ଓ ଏହା ଜେନେରିକ ନାମରେ ମିଳୁଛି । ସନ ୨୦୧୮ରେ ଯୁକ୍ତରାଷ୍ଟ୍ର ଆମେରିକାରେ ଏହାର ହୋଲସେଲ ମୂଲ୍ୟ ୩ ଆମେରିକୀୟ ଡଲାର ଥିଲା । ଇଂଲଣ୍ଡରେ ଏହାର ମାସକର ଖର୍ଚ୍ଚ ୨୦ ପାଉଣ୍ଡରୁ କମ୍‌ରେ ମିଳେ । ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ୫.୫ ନିୟୁତ ପ୍ରେସକ୍ରିପସନ ଲେଖାଯାଉଥିଲା ।
ପ୍ରତାପ ନାରାୟଣ ସିଂହ ଦେଓ  (୮ ଅପ୍ରେଲ ୧୯୨୯ - ୧୨ ମଇ ୧୯୯୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୯ ଜୟପୁର ଉପ-ନିର୍ବାଚନ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜୟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରତାପ ନାରାୟଣ ସିଂହ ଦେଓ ୧୯୨୯ ମସିହାର ଅପ୍ରେଲ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଦ୍ୟାଧର ସିଂହ ଦେଓ ଓ ପତ୍ନୀଙ୍କ ନାମ ଲକ୍ଷୀ ଦେବୀ । ରାଜନୈତିକ ଜୀବନ ପ୍ରତାପ ନାରାୟଣ ସିଂହ ଦେଓ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ପ୍ରତାପ ନାରାୟଣ ସିଂହ ଦେଓ ୧୯୯୪ ମସିହାର ମଇ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୫ ବର୍ଷ ବୟସ ହୋଇଥିଲା ।
ଉମା ବଲ୍ଲଭ ରଥ  (ଜନ୍ମ: ୪ ଫେବୃଆରୀ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୧ ମସିହାରେ ହୋଇଥିବା ଉପ-ନିର୍ବାଚନରେ ସେ ପୁରୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉମା ବଲ୍ଲଭ ରଥ ୧୯୬୩ ମସିହାର ଫେବୃଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଚ୍ଚିଦାନନ୍ଦ ରଥ । ରାଜନୈତିକ ଜୀବନ ଉମା ବଲ୍ଲଭ ରଥ ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଏହି ଲେଖାଟି ଗୋଦାବରୀଶ ମହାପାତ୍ରଙ୍କ ଲିଖିତ କାହାଣୀ ମାଗୁଣିର ଶଗଡ଼ ବାବଦରେ । ଅନ୍ୟ ବ୍ୟବହାର ନିମନ୍ତେ ମାଗୁଣିର ଶଗଡ଼  (କଥାଚିତ୍ର) ଦେଖନ୍ତୁ  । ମାଗୁଣିର ଶଗଡ଼ ଗୋଦାବରୀଶ ମହାପାତ୍ରଙ୍କ ରଚିତ ଏକ ଓଡ଼ିଆ ଉପନ୍ୟାସ । ଗାଁକୁ ମଟର ଚାଳିତ ବସ ଆସିବା ଯୋଗୁ ଶଗଡ଼ ଚାଳକ ମାଗୁଣିର ଅବସ୍ଥା କିପରି ହୁଏ, ଏହି ବିଷୟବସ୍ତୁକୁ ନେଇ ଉପନ୍ୟାସଟି ଲିଖିତ । ଏହି କାହାଣୀକୁ ନେଇ ୨୦୦୧ ମସିହାରେ ପ୍ରଫୁଲ୍ଲ ମହାନ୍ତି ଏକ ଚଳଚ୍ଚିତ୍ର ନିର୍ମାଣ କରିଥିଲେ ।
ସାବିତ୍ରୀ ବାଈ ଫୁଲେ  (ଜନ୍ମ: ୧ ଜାନୁଆରୀ ୧୯୮୧) ଜଣେ ଭାରତୀୟ ରାଜନୀତିଜ୍ଞ  । ସେ କାନ୍ସିରାମ ବହୁଜନ ସମାଜ ପାର୍ଟିର  କେବିଏସ୍‌ପି  ସଭାପତି । ୨୦୧୨ ମସିହାରେ ସେ ରାଜ୍ୟ ବିଧାନ ସଭାକୁ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ନିର୍ବାଚିତ ହୋଇଥିଲେ । ୨୦୧୪ ଭାରତୀୟ ସାଧାରଣ ନିର୍ବାଚନରେ ସେ ବହରାଇଚ ଲୋକ ସଭା ନିର୍ବାଚନ ମଣ୍ଡଳୀ ପାଇଁ ନିର୍ବାଚନ ଲଢ଼ିଥିଲେ ଏବଂ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ୭ ସେପ୍ଟେମ୍ବର ୨୦୧୫ ମସିହାରେ, ଫୁଲେ ଜାତିଭିତ୍ତିକ ମନ୍ତବ୍ୟ ଦେଇ ତାଙ୍କୁ ଭୟଙ୍କର ପରିଣାମ ଦେବା ମାମଲାରେ ଦିଲୀପ ବିଲଡକନ୍ ଲିମିଟେଡ୍ କମ୍ପାନୀ ବିରୁଦ୍ଧରେ ଅଭିଯୋଗ କରିଥିଲେ । ବ୍ୟକ୍ତିଗତ ଜୀବନ ସାବିତ୍ରୀ ବାଈ ୧ ଜାନୁୟାରୀ ୧୯୮୧ ମସିହାରେ ଉତ୍ତରପ୍ରଦେଶର ବାହରାଇଚ ଜିଲ୍ଲାର ନାନପାରାଠାରେ ଏକ ବୌଦ୍ଧ ପରିବାରରେ ଜନ୍ମଗ୍ରହଣ କରିଥିଲେ । ସେ ଡକ୍ଟର ରାମ ମନୋହର ଲୋହିଆ ଅଭାଦ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ସେ ବାବାସାହେବ ଆମ୍ବେଦକର ଏବଂ ଗୌତମ ବୁଦ୍ଧଙ୍କଦ୍ୱାରା ପ୍ରଭାବିତ ହୋଇଥିଲେ । ସେ ବୌଦ୍ଧ ଧର୍ମକୁ ଅନୁସରଣ କରନ୍ତି ଏବଂ ବୌଦ୍ଧ ଧର୍ମର ପ୍ରତୀକ ଭାବରେ ସାଫ୍ରନ ପୋଷାକ ପିନ୍ଧନ୍ତି । ରାଜନୈତିକ ବୃତ୍ତି ସେ ୨୦୧୨ ମସିହାରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ବାହରାଇଚ ଜିଲ୍ଲାର ବାଲହାରୁ ରାଜ୍ୟସଭାକୁ ନିର୍ବାଚିତ ହୋଇଥିଲେ । ସେ ବାହରାଇଚରୁ ୨୦୧୪ ଲୋକ ସଭା ନିର୍ବାଚନରେ ପ୍ରତିଦ୍ୱନ୍ଦ୍ୱିତା କରିଥିଲେ ଏବଂ ୧୬ତମ ଲୋକ ସଭା ସଦସ୍ୟ ହୋଇଥିଲେ ।  "ଦଳ ସମାଜକୁ ବିଭାଜନ କରିବାକୁ ଚେଷ୍ଟା କରୁଛି"  ବୋଲି କହି ୬ ଡିସେମ୍ବର ୨୦୧୮ ମସିହାରେ ସେ ବିଜେପି ଛାଡିଥିଲେ । ତାଙ୍କର ଏହି କାର୍ଯ୍ୟ ଉତ୍ତରପ୍ରଦେଶ ମୁଖ୍ୟମନ୍ତ୍ରୀ ଯୋଗୀ ଆଦିତ୍ୟନାଥଙ୍କ ହନୁମାନଙ୍କ ଜାତି ଉପରେ ମନ୍ତବ୍ୟ ଦେବା ପରେ ଏବଂ ୨ ମାର୍ଚ୍ଚ ୨୦୧୯ ମସିହାରେ ଭାରତୀୟ ଜାତୀୟ କଂଗ୍ରେସରେ ଯୋଗଦେବା ପରେ ଆସିଛି । ସେ ଭାରତୀୟ ସାଧାରଣ କଂଗ୍ରେସ ପ୍ରାର୍ଥୀ ଭାବରେ ବାହରାଇଚ ସଂସଦ ନିର୍ବାଚନ ମଣ୍ଡଳୀରୁ ୨୦୧୯ ମସିହା ସାଧାରଣ ନିର୍ବାଚନରେ ପ୍ରତିଦ୍ୱନ୍ଦ୍ୱିତା କରିଥିଲେ । ସେ ୩୪୪୫୪ ଭୋଟ ପାଇ ଭାରତୀୟ ଜନତା ପାର୍ଟିର ଅକ୍ଷୟବର ଲାଲଙ୍କୁ ହରାଇଥିଲେ । ଜାନୁଆରୀ ୨୦୨୦ ମସିହାରେ, ଫୁଲେ  "କାନଶିରାମ ବହୁଜନ ସମାଜ ପାର୍ଟି"   (କେ.ବି.ଏସ.ପି) ପ୍ରତିଷ୍ଠା କରିଥିଲେ  ।
ଅ ଭେଷ୍ଟିବୁଲାର ସ୍ୱାନୋମା  (ଭିଏସ), ଅନ୍ୟ ନାମ ଏକାଉସ୍ଟିକ ନ୍ୟୁରୋମା, ଏକ ମୃଦୁ ଅର୍ବୁଦ ଯାହା ଭେଷ୍ଟିବୁଲୋକୋକ୍ଲିୟାର ସ୍ନାୟୁ  ରୁ ବିକଶିତ ହୁଏ ଯାହା ଭିତର କାନରୁ ମସ୍ତିଷ୍କକୁ ଯାଇଥାଏ  । ଏହାର ଲକ୍ଷଣ ମଧ୍ୟରେ ଶ୍ରବଣ ଶକ୍ତି ହ୍ରାସ, କାନରେ ସଁସଁ ହେବା ଏବଂ ମୁଣ୍ଡ ବୁଲାଇବା ହୋଇପାରେ; ଯଦିଓ କେତେକଙ୍କର କୌଣସି ଲକ୍ଷଣ ନ ଥାଇପାରେ । ଅନ୍ୟ ଲକ୍ଷଣଗୁଡ଼ିକରେ ମୁଖରେ କାଲୁଆ ଲାଗିବା ଏବଂ ମୁଖ ଦୁର୍ବଳତା ହୋଇପାରେ । ସାଧାରଣତଃ ମୁଖର କେବଳ ଗୋଟିଏ ପାର୍ଶ୍ୱ ପ୍ରଭାବିତ ହୁଏ । ରୋଗ ଜଟିଳ ହେଲେ ମସ୍ତିଷ୍କ କିମ୍ବା ସେରେବେଲମ ସଙ୍କୋଚନ ହୋଇପାରେ । ଗୋଟିଏ ପାର୍ଶ୍ୱ ଜଡିତ ହେଉଥିଲେ ଏହାର କାରଣ ନିରୁଦ୍ଦେଶ୍ୟ ବୋଲି ବିଶ୍ୱାସ କରାଯାଏ । ଯେତେବେଳେ ଉଭୟ ପକ୍ଷ ଜଡିତ ହୁଅନ୍ତି ଏହା ସାଧାରଣତଃ ନ୍ୟୁରୋଫାଇବ୍ରୋମାଟୋସିସ୍ ପ୍ରକାର ୨  (ଏନଏଫ୨) ସହିତ ଜଡିତ ହୋଇଥାଏ  । ଏନଏଫ୨ ହୁଏତ ପିତାମାତାଙ୍କଠାରୁ ଉତ୍ତରାଧିକାର ସୂତ୍ରରେ ଆସିଥାଇପାରେ କିମ୍ବା ପ୍ରାରମ୍ଭିକ ବିକାଶ ସମୟରେ ଘଟିଥାଇପାରେ । କ୍ରୋମୋଜୋମ୍ ୨୨ରେ ଥିବା ଏକ ଜିନର କାର୍ଯ୍ୟ ନଷ୍ଟ ହେତୁ ସ୍ୱାନ କୋଷଗୁଡିକ ଅନିୟନ୍ତ୍ରିତ ଭାବରେ ବଢ଼ିଥାଏ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ଏମଆରଅଇ କରିନିଶ୍ଚିତ କରାଯାଏ । ତିନୋଟି ପ୍ରକାରର ଚିକିତ୍ସା ସୁବିଧା ଅଛି ଯଥା: ନ‌ଜର ସମ୍ମତ ଅପେକ୍ଷା, ଅସ୍ତ୍ରୋପଚାର ଏବଂ ବିକିରଣ ଚିକିତ୍ସା । ଭେଷ୍ଟିବୁଲାର ସ୍ୱାନୋମା ଏକ ବିରଳ ରୋଗ ଯାହା ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ଜଣକୁ ପ୍ରଭାବିତ କରିଥାଏ । ସାଧାରଣଃ ୩୦ରୁ ୬୦ ବର୍ଷ ବୟସ ମଧ୍ୟରେ ଆରମ୍ଭ ହୁଏ । ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି । ୧୭୭୭ ମସିହାରେ ଏଡୁଆର୍ଡ ସାଣ୍ଡିଫୋର୍ଟଙ୍କ ପ୍ରଥମେ ଏହି ରୋଗ ବିଷୟରେ ସ୍ପଷ୍ଟ ଭାବରେ ବର୍ଣ୍ଣନା କରିଥିଲେ ।
ସାରଙ୍ଗଧର କାଡ୍ରାକା  (ଜନ୍ମ: ୪ ଜାନୁଆରୀ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସାରଙ୍ଗଧର କାଡ୍ରାକା ୧୯୪୯ ମସିହାର ଜାନୁଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାଳତୀ ନାୟକ କାଡ୍ରାକା ଓ ପତ୍ନୀଙ୍କ ନାମ ନିରୁପମା କାଡ୍ରାକା । ରାଜନୈତିକ ଜୀବନ ସାରଙ୍ଗଧର କାଡ୍ରାକା ଓଡ଼ିଶା ରାଜନୀତିରେ ପ୍ରଥମେ ଜନତା ଦଳର ଓ ପରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ସମୀର ରଞ୍ଜନ ଦାଶ  (ଜନ୍ମ: ୨୨ ଅପ୍ରେଲ ୧୯୬୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ ଏବେ କାର୍ଯ୍ୟ କରୁଛନ୍ତି । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନିମାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସମୀର ରଞ୍ଜନ ଦାଶ ୧୯୬୨ ମସିହାର ଅପ୍ରେଲ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରତ୍ନାକର ଦାଶ ଓ ପତ୍ନୀଙ୍କ ନାମ ସଙ୍ଗିତା ଦାଶ । ରାଜନୈତିକ ଜୀବନ ସମୀର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।
କୁମାରୀ ଜଷ୍ଟିସ ସଞ୍ଜୁ ପଣ୍ଡା  (୧୦ ଜୁଲାଇ ୧୯୫୯ରେ ଜନ୍ମ ହୋଇଥିଲେ) ଜଣେ ଭାରତୀୟ ବିଚାରପତି  । ସେ ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି । ସେ ଓଡ଼ିଶା ଉଚ୍ଚ ନ୍ୟାୟାଳୟର କାର୍ଯ୍ୟକାରୀ ପ୍ରଧାନ ବିଚାରପତି ଭାବରେ ମଧ୍ୟ କାର୍ଯ୍ୟ କରିଛନ୍ତି । ସଂକ୍ଷିପ୍ତ ଜୀବନି ଜଷ୍ଟିସ ପଣ୍ଡା ୧୦ ଜୁଲାଇ ୧୯୫୯ରେ ଓଡ଼ିଶାର ପାରଳାଖେମୁଣ୍ଡିରେ ଜନ୍ମଗ୍ରହଣ କରିଥିଲେ । ସେ ୧୯୮୫ରେ ଓକିଲାତି ଜୀବନ ଆରମ୍ଭ କରିଥିଲେ । ୧ ମାର୍ଚ୍ଚ ୨୦୦୭ରେ ସେ ଓଡ଼ିଶା ହାଇକୋର୍ଟର ବିଚାରପତି ଭାବରେ ଉନ୍ନୀତ ହୋଇଥିଲେ । ୫ ଜାନୁଆରୀ ୨୦୨୦ରେ ପ୍ରଧାନ ବିଚାରପତି କଲପେଶ ସତ୍ୟେନ୍ଦ୍ର ଜାଭେରୀଙ୍କ ଅବସର ପରେ ଏବଂ ୨୪ ଏପ୍ରିଲ ୨୦୨୦ ପର୍ଯ୍ୟନ୍ତ ସେ ଓଡ଼ିଶା ହାଇକୋର୍ଟର କାର୍ଯ୍ୟକାରୀ ପ୍ରଧାନ ବିଚାରପତି ଭାବରେ ନିଯୁକ୍ତ ହୋଇଥିଲେ । ସେ ୯ ଜୁଲାଇ ୨୦୨୧ରେ ଅବସର ନେଇଥିଲେ ।
କନ୍ନଡ଼ ଭାଷା କର୍ଣ୍ଣାଟକର ମୂଖ୍ୟ ଭାଷା ଓ ଦକ୍ଷିଣ ଭାରତ କେତେକାଂଶରେ ବ୍ୟବହୃତ ଭାଷା ।
ଶଲା ବୁଢ଼ାର ବଦ୍‌ଲା, ୨୦୨୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୁମାର ଚନ୍ଦ୍ର ଦେବ ମହାପାତ୍ର । ଅଟଳ ବିହାରୀ ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ଦ୍ଦେଶକ ସବ୍ୟସାଚୀ ମହାପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଅଟଳ ବିହାରୀ ପଣ୍ଡା, ଚନ୍ଦନ ସିଂହ, ଲୋଚନ ବାଗ, ବିନ୍ଦୁ ବୈରାଗୀ, ନେତ୍ରାନନ୍ଦ, ଜିତ୍, ମଣ୍ଟୁ ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥଲେ । ଏହି କଥାଚିତ୍ରଟି ୨୦୨୦ ମସିହାର ଜାନୁଆରୀ ୧୭ ତାରିଖରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ପୁଣିଥରେ ୨୦୨୩ ମସିହାର ମଇ ୨୬ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ଅଟଳ ବିହାରୀ ପଣ୍ଡା ଚନ୍ଦନ ସିଂହ ଲୋଚନ ବାଗ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପଙ୍କଜ ଜାଲ୍ ଓ ପ୍ରତିତୀ ମିଶ୍ର । ଚୁଡ଼ାମଣି ଚନ୍ଦନ, ନେତ୍ରାନନ୍ଦ ବାରିକ, ଅଟଳ ବିହାରୀ ପଣ୍ଡା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ରାଣୀ ଲିଲା ରାମକୁମାର ଭାର୍ଗବ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ସମାଜସେବୀ, ଶିକ୍ଷାବିତ୍ ଏବଂ ଭାରତୀୟ ଜାତୀୟ କଂଗ୍ରେସର ପୂର୍ବତନ ରାଜନେତ୍ରୀ ଥିଲେ । ସେ ଭାରତର ପୂର୍ବତନ ପ୍ରଧାନମନ୍ତ୍ରୀ ଇନ୍ଦିରା ଗାନ୍ଧୀଙ୍କ ସହଯୋଗୀ ଥିଲେ । ଏସିଆର ସର୍ବ ପୁରାତନ ପ୍ରିଣ୍ଟିଂ ପ୍ରେସ, ନୱଲ କିଶୋର ପ୍ରେସର ପ୍ରତିଷ୍ଠାତା ମୁନ୍ସି ନୱଲ କିଶୋରଙ୍କ ପରିବାରରେ ବିବାହ କରିଥିଲେ । ତାଙ୍କ ପତି ମୁନ୍ସି ରାମକୁମାର ଭାର୍ଗବ ତତ୍କାଳୀନ ଭାରତର ଭାଇସ୍‌ରାୟ ଲର୍ଡ଼ ୱଭେଲଙ୍କଠାରୁ ରାଜା ଉପାଧୀ ପାଇଥିଲେ । ତାଙ୍କ ପୁଅ ରଣଜିତ୍ ଭର୍ଗବ ଜଣେ ଜଣାଶୁଣା ପରିବେଶବିତ୍, ଯାହାଙ୍କୁ ପଦ୍ମଶ୍ରୀ ପୁରସ୍କାର ମିଳିଥିଲା । ପୁରସ୍କାର ୧୯୭୧ ମସିହାରେ ଭାରତ ସରକାର ତାଙ୍କୁ ଚତୁର୍ଥ ସର୍ବୋଚ୍ଚ ଭାରତୀୟ ନାଗରିକ ପୁରସ୍କାର ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ । ମୃତ୍ୟୁ ୨୫ ମଇ ୨୦୧୪ରେ, ବାଙ୍ଗାଲୋରସ୍ଥିତ ପିଜିଆଇ ଡାକ୍ତରଖାନାରେ ତାଙ୍କର ମୃତ୍ୟୁ ହୋଇଥିଲା ।
ହାଇପରମାଗନେସେମିଆ  (ଇଂରାଜୀ ଭାଷାରେ ) ଏକ ଇଲେକ୍ଟ୍ରୋଲାଇଟ ବିକାର   ଯେଉଁଥିରେ ରକ୍ତରେ ଉଚ୍ଚ ମାତ୍ରାର ମାଗନେସିଅମ   ଥାଏ  । ଏଥିରେ ଦୌର୍ବଲ୍ୟ  , ଦ୍ୱନ୍ଦ୍ୱ  , ଶ୍ୱାସକ୍ରିୟା ଅବସାଦ   ଓ ହାଇପୋରିଫ୍ଲେକ୍ସିଆ   ଆଦି ଲକ୍ଷଣମାନ ଦେଖାଯାଏ । ରୋଗ ଜଟିଳ ହେଲେ ନିମ୍ନ ରକ୍ତଚାପ   ଓ ହୃଦ୍‌ପାତ   ହୋଇପାରେ । ସାଧାରଣତଃ ବୃକ୍‌କ ଫେଲ   ବା ଅଧିକ ମାଗନେସିଅମ ଥିବା ଆଣ୍ଟାସିଡ ସେବନ ଯୋଗୁ ଚିକିତ୍ସା ଜନିତ   ହାଇପରମାଗନେସେମିଆ ହୁଏ । ଅଳ୍ପ ସାଧାରଣ କେଶ୍‌ରେ ଟ୍ୟୁମର ଲାଇସିସ ସିଣ୍ଡ୍ରୋମ  , ବାତ  , ଦୀର୍ଘକାଳୀନ ସ୍ଥାନୀୟ ରକ୍ତ‌ହୀନତା   ଯୋଗୁ ହୋଇପାରେ । ମାଗନେସିଅମ ରକ୍ତ ସ୍ତର ରକ୍ତ ସ୍ତର > ୧.୧ ମିମୋଲ/ଲି  (୨.୬ ମିଗ୍ରା/ଡେଲି)ରୁ ଅଧିକ ଥିଲେ ଏହି ରୋଗ ନିର୍ଣ୍ଣୟ ହୁଏ  । ୨.୯ ମିମୋଲ/ଲି  (୭ ମିଗ୍ରା/ଡେଲି)ରୁ ଅଧିକ ସ୍ତର ଥିଲେ ସାଂଘାତିକ ବିବେଚନା କରାଯାଏ  । ଇସିଜି   ପରିବର୍ତ୍ତନ ମଧ୍ୟ ଥାଇପାରେ । ମାଗନେସିଅମ ଚିକିତ୍ସାରେ ଥିଲେ ତୁରନ୍ତ ବନ୍ଦ କରିଦିଆଯାଏ । ଅତ୍ୟଧିକ ମାଗନେସିଅମ ସ୍ତର ଥିଲେ କ୍ୟାଲସିଅମ କ୍ଲୋରାଇଡ  , ଶିରାଭ୍ୟନ୍ତର ନର୍ମାଲ ସାଲାଇନ   ସ‌ହିତ ଫୁରୋସେମାଇଡ  , ହେମୋଡାଏଲିସିସ   ଆଦି ଚିକିତ୍ସା କରାଯାଏ । ହାଇପରମାଗନେସେମିଆ ଏକ ବିରଳ ଅବସ୍ଥା । ରୋଗୀ ଡାକ୍ତରଖାନାରେ ଥିଲେ ଏହି ରୋଗ ହାର ୧୦% ହୋଇପାରେ।
ରାଜାଖେରା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଧଉଲ୍ପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଜାଖେରା ସହରର ମୋଟ ଜନସଂଖ୍ୟା ୨୮୩୩୯ ଅଟେ । ସେଥି ମଧ୍ୟରୁ ୫୪.୩୫% ଜଣ ପରୁଷ ହୋଇଥିବା ବେଳେ ୪୫.୬୫% ଜଣ ନାରୀ ଅଟନ୍ତି । ରାଜାଖେରାର ସାକ୍ଷରତା ହାର ୪୯.୬୫% ଅଟେ । ଏହା ଜାତୀୟ ହାରଠାରୁ ୧୫.୧୯% ପ୍ରତିଶତ କମ ଅଟେ । ସେଥିରୁ ୩୩.୧୨% ପ୍ରତିଶତ ପୁରୁଷ ଓ ୧୬.୫୩% ନାରୀ ଅଟନ୍ତି । ୧୯.୪୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାଜାଖେରାର ସରକାରୀ ଭାଷା ଅଟେ ।
ବିଦ୍ୟୁତ୍ ଓ ଅଭିବିଦ୍ୟୁତ୍ ବୈଷୟିକ ବିଜ୍ଞାନ ବୈଷୟିକ ବିଜ୍ଞାନର ଏକ ଶାଖା ଯାହାକି ବିଦ୍ୟୁତ, ଅଭିବିଦ୍ୟୁତ ଓ ବିଦ୍ୟୁତ-ଚୁମ୍ବକୀୟତା ସମ୍ପର୍କିତ ଅଧ୍ୟୟନକୁ ବୁଝାଇଥାଏ ।
ଶ୍ରୀଚରଣ  (ଜନ୍ମ : ୨୬ ମେ ୧୯୭୯) ଜଣେ ଓଡ଼ିଆ ଗାୟକ  । ଭଜନ, ଜଣାଣ ଓ ଆଧୁନିକ ଗୀତ ଗାଉଥିବା ଶ୍ରୀଚରଣ ବହୁ ଓଡ଼ିଆ କଥାଚିତ୍ରରେ ପ୍ରଚ୍ଛଦପଟ୍ଟ ଗାୟକଭାବରେ ମଧ୍ୟ କଣ୍ଠଦାନ କରିଛନ୍ତି । ଏଯାବତ ସେ ଦୁଇ ହଜାରରୁ ଅଧିକ ଭଜନ, ପାଞ୍ଚଶହରୁ ଅଧିକ ଆଲବମ ଓ ୮୦ରୁ ଅଧିକ ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିସାରିଛନ୍ତି । ଶ୍ରୀଚରଣ, ଜଗତସିଂହପୁର ଜିଲ୍ଲାର କୁଜଙ୍ଗ ପଞ୍ଚାୟତ ସମିତୀ ଅନ୍ତର୍ଗତ ସମାଗୋଳ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଭଗବାନ ମହାନ୍ତି ଓ ମାତାଙ୍କ ନାମ ସୁଲୋଚନା ମହାନ୍ତି । ସେମାନେ ଚାରି ଭାଇ ଓ ଜଣେ ଭଉଣୀ । ସେ ଗୁରୁ ଧୀରେନ୍ଦ୍ରନାଥ ସାହୁ, ଗୋପୀନାଥ ମହାନ୍ତି ଓ ରଞ୍ଜନ ନାଥଙ୍କଠାରୁ ସଙ୍ଗୀତ ଶିକ୍ଷାଲାଭ କରିଛନ୍ତି । ତାଙ୍କ ପ୍ରଥମ କ୍ୟାସେଟ ଥିଲା  "ଝଙ୍କଡ଼ ଗାଁ ପାରା"  । କିନ୍ତୁ ପ୍ରେମ ଆନନ୍ଦଙ୍କ ସଙ୍ଗୀତ ନିର୍ଦ୍ଦେଶନାରେ ନିର୍ମିତ  "ଅନ୍ଧ ଲଉଡ଼ି"  ଆଲବମ ତାଙ୍କୁ ଲୋକପ୍ରିୟତା ଆଣି ଦେଇଥିଲା ।
' ବିଷ୍ଣୁ ମାଝୀ'   ନେପାଳୀ:          ; ଜନ୍ମ ୧୯୮୬  ଜଣେ ନେପାଳୀ ଲୋକ ସଙ୍ଗୀତ ଗାୟିକା ଅଟନ୍ତି । ସେ ତାଙ୍କର ୧୫ ବର୍ଷର ଗାୟିକା ଜୀବନରେ ୫୦୦୦ ଗୀତ ରେକର୍ଡ଼ କରି ସର୍ବୋଚ୍ଚ ଆୟକାରୀ ନେପାଳୀ ଗାୟିକା ଭାବରେ ପରିଚିତା ହୋଇଛନ୍ତି, ଓ ଏମାନଙ୍କ ମଧ୍ୟରେ  'ସିତଲ ଦିନେ ପିପଲ ସମି ଚ୍ଛା' ,  'ଡ୍ରାଇଭର ଦାଇ ମନ ପର୍ୟୋ ମଲାଇ'   'ଲାଲୁପତେ ନୁଘ୍ୟୋ' ,  'ପୁର୍ବାକୋ ମେଛି ନି ହମରାଇ ହୋ' ,  'ପଶ୍ଚିମ ମହାକାଳୀ ନି ହମରାଇ ହୋ'  ଓ  'ରୁମାଲ ହଲାଇ ହଲାଇ'  ମୂଖ୍ୟ ସଙ୍ଗୀତ ଥିଲେ । ତାଙ୍କର ନେପାଳୀ ଲୋକ ଗୀତ  "ସାଲକୋ ପତ ତାପାରି ହୁନି"  ୟୁଟ୍ୟୁବରେ ୨୦୨୦ ସୁଦ୍ଧା ସର୍ବୋଚ୍ଚ ସଂଖ୍ୟକ ଦର୍ଶକ ଦେଖିଥିଲେ । ସେ ହିଟସ ଏଫଏମ ସଙ୍ଗୀତ ପୁରସ୍କାର ଓ କାଲିକା ଏଫଏମ ପୁରସ୍କାର ପାଇଥିଲେ । ସ୍ୟାଙ୍ଗଜା ଗ୍ରାମର ଗୋଟିଏ ଗରିବ ପରିବାରରେ ସେ ଜନ୍ମ ହୋଇ ପଞ୍ଚମ ଗ୍ରେଡ ପର୍ଯ୍ୟନ୍ତ ପାଠ ପଢ଼ିଥିଲେ ଓ ଲୋକମାନଙ୍କ ସମ୍ମୁଖରେ ୧୩ ବର୍ଷ ବୟସେ ଗାଇବାକୁ ଆରମ୍ଭ କରିଥିଲେ । ସୁନ୍ଦରମଣୀଙ୍କ ସାହାଯ୍ୟରେ କାଠମାଣ୍ଡୁରେ ପ୍ରାୟ ୨୦୦୪ ମସିହାରୁ ସେ ଅତି ଶୀଘ୍ର ଖ୍ୟାତିର ଶିର୍ଷକୁ ଉଠିଥିଲେ ଓ ପରବର୍ତ୍ତୀ ସମୟରେ ସେ ସୁନ୍ଦରମଣୀଙ୍କୁ ବିବାହ କରିଥିଲେ । ତାଙ୍କର ସାରା ପେଷାଦାର ଜୀବନରେ ସେ ବ୍ୟକ୍ତିଗତ ଜୀବନ ବିତଉଥିଲେ ଓ ତାଙ୍କର ସ୍ୱାମୀ ତାଙ୍କର ସମସ୍ତ କଣ୍ଟ୍ରାକ୍ଟ ବା ଅନୁବନ୍ଧ, ସଞ୍ଚାର ଓ ଯୋଗାଯୋଗ କରନ୍ତି । ପ୍ରାକ୍ ଜୀବନ ପିତା ତାରା ବାହାଦୂର ମାଝୀ ଓ ମାତା ଧର୍ମ କୁମାରୀଙ୍କ ଔରଷରୁ ବିଷ୍ଣ ମାଝୀ, ୨୬ ଜୁନ ୧୯୮୬ ମସିହାରେ ଜନ୍ମ  (୧୨ ଆଷାଢ଼ ୨୦୪୩ ବିକ୍ରମ ସମ୍ବତ) ଗ୍ରହଣ କରିଥିଲେ ଓ ତାଙ୍କର ଜନ୍ମ ସ୍ଥାନ ନେପାଳର ସିଙ୍ଗଜା ଜିଲ୍ଲାରେ ରତନପୁର ଗ୍ରାମରେ ଥଲା  । ତାଙ୍କର ଜଣେ ବଡ଼ ଭାଇ ଓ ଜଣେ ଛୋଟ ଭଉଣୀ ଥିଲେ । ଗୋଟିଏ ଗରିବ ପରିବାରରେ ଜନ୍ମ ହୋଇଥିବାରୁ ତାଙ୍କର ଶିକ୍ଷା କେବଳ ୫ମ ଗ୍ରେଡ ପର୍ଯ୍ୟନ୍ତ ସୀମିତ ଥିଲା । ବୃତ୍ତି ହିସାବରୁ ଜଣାଯାଏ, ମାଝୀ ୫୦୦୦ରୁ ଅଧିକ ଗୀତ ଗାଇଥିଲେ, ଓ ତାଙ୍କ ମଧ୍ୟରୁ ଲୋକପ୍ରିୟ ଗୀତ ଗୁଡ଼ିକର ନାମ ଯଥାକ୍ରମେ  "କସଲାଅଇ ସୋଧନେ ହୋଲା" ,  "ସିତଲ ଦିନେ ପିପଲ ସମି ଚା" ,  "ଡ୍ରାଇଭର ଦାଇ ମନ ପର୍ୟୋ ମଲାଇ" ,  "ଲାଲୁପତେ ନୁଘ୍ୟୋ ଭୁଇନ୍ତର" ,  "ମାଇ ଚୋରୀ ସଲାଲା" ,  "ନା ଜାଉ ହାଏ ସାନୁ ପନ୍ଧେରିମା" ,  "ତ୍ୟୋ ମନ ରୁନ୍ନା ହୋଲା ରା?", " ପୂର୍ବକୋ ମେଚି ନି ହାମରାଇ ହୋ ପଶ୍ଚିମ ମହାକାଳି ନି ହମରାଇ ହୋ ", " ଘମଲେ ନି ପଲଡିୟୋ, ଜୁନଲେ ନି ଜାଦୋ ଭୋ ", " ହରେ ଶିବ ରାମ ", " ରୁମାଲ ହଲାଇ ହଲାଇ " ଓ " ଭେତାଇ ହୁନ୍ନା ହୋଲା ରା " । ଆରମ୍ଭ ପଡ଼ୋଶୀ ଗ୍ରାମ‌ବାସୀ ନାରାୟଣ ଲେକାଲିଙ୍କ ସାହାଯ୍ୟରେ ମାଝୀ ମାତ୍ର ତେର ବର୍ଷ ବୟସରେ ଜନ ସଭାମାନଙ୍କରେ ଗାଇବାକୁ ଆରମ୍ଭ କରିଥିଲେ । ପନ୍ଦର ବର୍ଷ ବୟସ ବେଳକୁ କ୍ଷେତ୍ରୀୟ ଲୋକ ସଙ୍ଗୀତ ପ୍ରତିଯୋଗୀତାରେ ସେ ନିୟମିତ ଭାଗ ନେଉଥିଲେ । ତାଙ୍କୁ ପନ୍ଦର ବର୍ଷ ବୟସ ହୋଇଥିଲା ବେଳେ ସେ ଓ ଲେକାଲି ଉଭୟ ବୁଟ‌ୱାଲ ମେଳାର ପ୍ରତିଯୋଗୀତାରେ ଭାଗ ନେଇଥିଲେ ଓ ଦ୍ୱିତୀୟ ପୁରସ୍କାର ଜିତିଥିଲେ । ଏହା ପରେ ପାଲପା ଉତ୍ସବରେ ସେମାନେ ପ୍ରଥମ ପୁରସ୍କାର ଲାଭ କରିଥିଲେ । ସେହି ସ୍ଥାନରେ ଥିବା ଅନ୍ୟ ଏକ ପ୍ରତିଯୋଗୀ ସୁନ୍ଦରମଣୀ ଅଧିକାରୀ ତାଙ୍କର ପ୍ରତିଭା ଅବଲୋକନ କରି ତାଙ୍କ ଅଭିଭାବକତ୍ୱରେ ମାଝୀଙ୍କୁ ପୋଖରାକୁ ପଠେଇବାକୁ ତାଙ୍କ ପରିବାରକୁ ପ୍ରୋତ୍ସାହିତ କରିଥିଲେ । ଦୁହେଁ ମିଶି ପୋଖରାର ଲେଖନାଥ ଉତ୍ସବରେ ଭାଗ ନେଇ ପ୍ରଥମ ପୁରସ୍କାର ଲାଭ କରିଥିଲେ । ଏହା ପରେ ସୁନ୍ଦରମଣୀ ତାଙ୍କ ନେଇ କାଠମାଣ୍ଡୁରେ ବ୍ୟବସାୟୀକ ପେଷା ଆରମ୍ଭ କରିଥିଲେ । ଅଧିକାରୀଙ୍କ ସ‌ହିତ ସାକ୍ଷାତ ପୂର୍ବରୁ ମାଝୀ ତାଙ୍କର ପ୍ରଥମ ଗୀତ  "ଅମଲା ଆରତୀ ଦିନେ ଘର ଜନେ ବେଲା"  ପୋଖରାର ଫିୱା ଡିଜିଟାଲ ଷ୍ଟୁଡିଓରେ ରେକର୍ଡ଼ କରିଥିଲେ ।
ଶାନ୍ତନୁ ଶତପଥୀ  ( ୨୦ ଜୁଲାଇ ୧୯୪୩ - ୩ ନଭେମ୍ବର ୨୦୨୦) ଜଣେ ଓଡ଼ିଆ କ୍ରିକେଟ ଖେଳାଳି ଥିଲେ  । ସେ ୧୯୫୯-୬୦ ବର୍ଷରୁ ୧୯୭୧-୭୨ ବର୍ଷ ମଧ୍ୟରେ ଓଡ଼ିଶା ତରଫରୁ ପ୍ରଥମ ଶ୍ରେଣୀ କ୍ରିକେଟେ ଖେଳିଥିଲ । ରଣଜୀ ଟ୍ରଫିରେ ସେ ଓଡ଼ିଶା ବ୍ୟତିତ ଉତ୍ତର ପ୍ରଦେଶ ଓ ଆନ୍ଧ୍ର ପ୍ରଦେଶ ତରଫରୁ ପ୍ରତିନିଧିତ୍ୱ କରିଥିଲେ । ଦୂଲିପ ଟ୍ରଫିରେ ସେ ଦୁଇଟି ଜୋନ ପାଇଁ ଖେଳିଥିଲେ । ବୃତ୍ତିରେ ସେ ଜଣେ ଇଞ୍ଜିନିୟର ଥିଲେ । କ୍ରିକେଟ ଜୀବନ ଶାନ୍ତନୁ, ୧୯୫୯-୬୦ ବର୍ଷରୁ କ୍ରିକେଟ ଖେଳ ଆରମ୍ଭ କରି ୧୯୭୧-୯୨ ବର୍ଷ ଯାଏଁ ଖେଳିଥିଲେ । ସେ ଜଣେ ଡାହାଣହାତୀ ବ୍ୟାଟ୍ସମ୍ୟାନ ଓ ମଧ୍ୟମଗତିର ଫାଷ୍ଟ ବୋଲର ଥିଲେ । ସେ ରଣଜୀ ଟ୍ରଫିରେ ଓଡ଼ିଶା ପାଇଁ ୨୬ଟି ମ୍ୟାଚ ଖେଳି ୭.୯୪ ହାରରେ ୨୭୮ ରନ ହାସଲ କରିଥିଲେ । ତାଙ୍କର ଶ୍ରେଷ୍ଠ ସ୍କୋର ଥିଲା ୪୯ । ସେହି ପରି ବୋଲିଂରେ ସେ ୨୮.୯୮ ହାରରେ ୬୯ଟି ଉଇକେଟ ହାସଲ କରିଥିଲେ । ତାଙ୍କର ଶ୍ରେଷ୍ଠ ବୋଲିଂ ପ୍ରଦର୍ଶନ ଥିଲା ୭୮ ରନ ଦେଇ ୮ ଉଇକେଟ ହାସଲ କରିବା । ସେ ଚାରି ଥର ୫ ଉଇକେଟ ବା ତଦୁର୍ଦ୍ଧ ଏବଂ ଗୋଟିଏ ଥର ୧୦ ଉଇକେଟରୁ ଅଧିକ ହାସଲ କରିଥିଲେ । ବ୍ୟକ୍ତିଗତ ଜୀବନ ଶାନ୍ତନୁ ୧୯୪୩ ମସିହାରେ ଜନ୍ମଗ୍ରହଣ କରିଥିଲେ । ସେ ଥିଲେ, ସାହିତ୍ୟିକ ବସନ୍ତ କୁମାର ଶତପଥୀଙ୍କର ବଡ଼ ପୁଅ । ତାଙ୍କର ସାନ ଭାଇଙ୍କ ନାମ ସଞ୍ଜୟ ଶତପଥୀ । ସେ ମଧ୍ୟ ଜଣେ କ୍ରିକେଟ ଖେଳାଳୀ ଥିଲେ । ଶାନ୍ତନୁ, ରେଭେନ୍ସା ମହାବିଦ୍ୟାଳୟ ଓ ବନାରସ ବିଶ୍ୱ ବିଦ୍ୟାଳୟରୁ ଶିକ୍ଷାଲାଭ କରିଥିଲେ । ସେ ବିଜ୍ଞାନରେ ସ୍ନାତକ ସମେତ ବିଈ, ବିଟେକ ଓ ଏଫଆଇ ଆଦି ଶିକ୍ଷା ହାସଲ କରିଥିଲେ । ଇଞ୍ଜିନିୟରିଂ ତାଙ୍କର ବୃତ୍ତି ଥିଲା । କ୍ରିକେଟ ବ୍ୟତିତ ସେ ଜଣେ ଫୁଟବଲ ଖେଳାଳି ଓ କ୍ରୀଡ଼ା ଭାଷ୍ୟକାର ମଧ୍ୟ ଥିଲେ । ତାଙ୍କ ପତ୍ନୀଙ୍କ ନାମ ସୁଷମା ଓ ଏକମାତ୍ର ପୁତ୍ରଙ୍କ ନାମ ରାଜେଶ ଅଟେ । ଖ୍ରୀଷ୍ଟିଆନ ପାଦ୍ରୀ ଗ୍ରାହାମ ଷ୍ଟେନ୍ସଙ୍କ ସହ ତାଙ୍କର ବନ୍ଧୁତ୍ୱ ଥିଲା । ତାଙ୍କରି ବନ୍ଧୁତା ଯୋଗୁ ଗ୍ରାହାମ ଓଡ଼ିଶା ଆସି ବାରିପଦାରେ ପ୍ରତିଷ୍ଠିତ ହୋଇଥିଲେ । ୨୦୨୦ ମସିହା ନଭେମ୍ବର ୩ ତାରିଖରେ ଶାନ୍ତନୁଙ୍କର ଭୁବନେଶ୍ୱରସ୍ଥ ଲୁଇସରୋଡ଼ ବାସଭବନଠାରେ ପରଲୋକ ଘଟିଥିଲା ।
ରବୀନ୍ଦ୍ରନାଥ ଦାସ  (୧୭ ମଇ ୧୯୪୩ - ୨୦ ଅପ୍ରେଲ ୨୦୨୨) ଜଣେ ଓଡ଼ିଆ ସାହିତ୍ୟିକ ଓ ନାଟ୍ୟକାର ଥିଲେ  । ସେ ରବି ଦାସ ନାମରେ ମଧ୍ୟ ପରିଚିତ ଥିଲେ । ସାହିତ୍ୟ ସାଧନା ନିମନ୍ତେ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ସଙ୍ଗୀତ ନାଟକ ଏକାଡେମୀ ପୁରସ୍କାର ଓ ପ୍ରଜାତନ୍ତ୍ର ବିଷୁବ ପୁରସ୍କାର ଆଦି ପୁରସ୍କାର ପାଇଥିଲେ । ବୃତ୍ତିରେ ସେ ଜଣେ ଓଡ଼ିଶା ପ୍ରଶାସନିକ ସେବା ଅଧିକାରୀ ଥିଲେ । ସଂକ୍ଷିପ୍ତ ଜୀବନୀ ରବୀନ୍ଦ୍ରନାଥ ୧୯୪୩ ମସିହା ମଇ ୧୭ତାରିଖରେ କେନ୍ଦ୍ରାପଡ଼ା ଜିଲ୍ଲାର ପାଟକୁରା ଥାନା ଅନ୍ତର୍ଗତ ପାଇଲେ ଗ୍ରାମରେ ଜନ୍ମଗ୍ରହଣ କରିଥିଲେ । ପିଲାବେଳୁ ତାଙ୍କର ସାହିତ୍ୟରେ ରୁଚି ଥିଲା । ଅଷ୍ଟମ ଶ୍ରେଣୀରେ ପଡ଼ିବା ସମୟରେ ତାଙ୍କର ପ୍ରଥମ ଗପ ପ୍ରକାଶ ପାଇଥିଲା । ସେ ରେଭେନ୍ସା ମହାବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ବୃତ୍ତିରେ ସେ ଓଡ଼ିଶା ପ୍ରଶାସନିକ ସେବା ଅଧିକାରୀ ଥିଲେ । ଆକାଶବାଣୀ କଟକର ସେ ସ୍ୱୀକୃତିପ୍ରାପ୍ତ ଗୀତିକାର ଥିଲେ । ୨୦୦୬-୦୭ ମସିହାରେ ସେ ଓଡ଼ିଶା ସାହିତ୍ୟ ଏକାଡେମୀର ସଚିବ ଭାବରେ କାର୍ଯ୍ୟ କରିଥିଲେ ।
ଗ୍ଲାଟିରାମର ଆସେଟେଟ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ କୋପାକ୍ସୋନ, ଏକ ଔଷଧ ଯାହା ମଲ୍ଟିପ୍ଲ ସ୍କ୍ଲେରୋସିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବେ ଏହା କ୍ଲିନିକାଲି ଆଇସୋଲେଟେଡ ସିଣ୍ଡ୍ରୋମ୍, ରିଲାପସିଙ୍ଗ-ରେମିଟିଙ୍ଗ୍ ରୋଗ ଏବଂ ସକ୍ରିୟ ଦ୍ୱିତୀୟକ ବା ସେକେଣ୍ଡାରୀ ପ୍ରଗତିଶୀଳ ରୋଗମାନଙ୍କରେ ଦିଆଯାଏ । ଚର୍ମ ତଳେ ଏହା ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ନେଇଥିବା ସ୍ଥାନରେ ଯନ୍ତ୍ରଣା, ରାସ, ଅଣନିଶ୍ୱାସ ଏବଂ ଛାତିରେ ଯନ୍ତ୍ରଣା ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଲାଲିମା, ଉଦବେଗ, ଲାଇପୋଟ୍ରୋଫି ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ କୌଣସି ସ୍ପଷ୍ଟ କ୍ଷତି ହୋଇନଥିବାବେଳେ, ଏପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଗ୍ଲୁଟାମିକ୍ ଏସିଡ୍, ଲାଇସିନ୍, ଆଲାନାଇନ୍ ଏବଂ ଟାଇରୋସିନ୍ ନାମକ ଚାରୋଟି ଆମିନୋ ଏସିଡର ମିଶ୍ରଣ । ଏହା ମାୟେଲିନ ମୌଳିକ ପ୍ରୋଟିନ୍   ସହିତ ସମାନ ମନେହୁଏ ଏବଂ ଏହା ବିରୁଦ୍ଧରେ ନିର୍ଦ୍ଦେଶିତ ଆଣ୍ଟିବଡିମାନଙ୍କୁ ନିଷ୍କ୍ରିୟ କରିଥାଏ ବୋଲି ବିଶ୍ୱାସ କରାଯାଏ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଗ୍ଲାଟିରାମର ଆସେଟେଟ ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ମୂଲ୍ୟ ୫୧୫ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୨୦୦ ଡଲାର ଅଟେ ।
ମେରୀ କ୍ୟୁରି, -  (୭ ନଭେମ୍ବର ୧୮୬୭ - ୪ ଜୁଲାଇ ୧୯୩୪) ଜଣେ ଫରାସୀ ଭୌତିକବିଦ ଓ ରସାୟନବିଦ ଥିଲେ  । ଦୁଇଟି ନୋବେଲ ପୁରସ୍କାର ପାଇବାରେ ସେ ହେଉଛନ୍ତି ପ୍ରଥମ ଓ ଏକମାତ୍ର ବ୍ୟକ୍ତି । ସେ ପ୍ୟାରିସ୍ ବିଶ୍ୱବିଦ୍ୟାଳୟର ପ୍ରଥମ ମହିଳା ପ୍ରଫେସର ଥିଲେ । ମେରୀ କ୍ୟୁରି ବାର୍ସାରେ ଜନ୍ମଗ୍ରହଣ କରିଥିଲେ ଯାହା ସେତେବେଳେ ପୋଲାଣ୍ଡ ରାଜ୍ୟ ଅନ୍ତର୍ଭୁକ୍ତ ଥିଲା । ୧୮୯୧ରେ ୨୪ ବର୍ଷ ବୟସରେ ସେ ଉଚ୍ଚତର ଉପାଧି ପାଇଁ ପ୍ୟାରିସ୍ ଗଲେ । ପରବର୍ତ୍ତୀ ଗବେଷଣା ମଧ୍ୟ ସେଠାରେ କରିଥିଲେ । ୧୯୦୩ ମସିହାରେ ସେ, ତାଙ୍କ ସ୍ୱାମୀ ପିରେ କ୍ୟୁରି ଏବଂ ହେନ୍ରି ବକେରେଲ୍ ଭୌତିକ ବିଜ୍ଞାନରେ ନୋବେଲ ପୁରସ୍କାର ପାଇଲେ । କିନ୍ତୁ ୧୯୧୧ ରସାୟନ ନୋବେଲ୍ ପୁରସ୍କାର ମେରୀ କ୍ୟୁରି ଏକକ ଭାବେ ପାଇଥିଲେ । ମେରୀ କ୍ୟୁରି ହେଉଛନ୍ତି ନୋବେଲ୍ ପୁରସ୍କାର ପାଇବାରେ ପ୍ରଥମ ମହିଳା, ଦୁଇଟି କ୍ଷେତ୍ରରେ ନୋବେଲ ପାଇବାରେ ଏକମାତ୍ର ମହିଳା ଓ ଏକାଧିକ ବିଜ୍ଞାନରେ ନୋବେଲ୍ ପାଇବାରେ ଏକମାତ୍ର ବ୍ୟକ୍ତି ।
ଅତାବିରା ବରଗଡ଼ ଜିଲ୍ଲାର ଏକ ପ୍ରମୁଖ ସହର । ଅତାବିରା ସହର ବରଗଡ଼ ଜିଲ୍ଲା ସଦର ମହକୁମାଠାରୁ ଅଠର କିଲୋମିଟର ଦୂରରେ ଜାତୀୟ ରାଜପଥ ନ.୬ କଡ଼ରେ ସମ୍ବଲପୁର ଓ ବରଗଡ଼ ସହର ମଧ୍ୟରେ ଅବସ୍ଥିତ । ଅତାବିରା ଓଡ଼ିଶା ସରକାରଙ୍କଦ୍ୱାରା ନୂତନ ଭାବେ ସ୍ୱିକୃତି ପ୍ରାପ୍ତ ବିଧାନ ସଭା ନିର୍ବାଚନ ମଣ୍ଡଳୀମାନଙ୍କ ମଧ୍ୟରୁ ଅନ୍ୟତମ । ଏହା ଏକ ବିଜ୍ଞାପିତ ପରିଷଦ ଅଞ୍ଚଳ ଭାବେ ନୂତନ ରୂପେ ପରିଗଣିତ । ଏସିଆର ଦୀର୍ଘତମ ନଦୀବନ୍ଧ ଯୋଜନା ହୀରାକୁଦ ଜଳଭଣ୍ଡାରଠାରୁ ଏହା ମାତ୍ର କୋଡ଼ିଏ କିଲୋମିଟର ଦୂରରେ ଅବସ୍ଥିତ ଏବଂ ମୁଖ୍ୟ ଜଳ ପ୍ରକଳ୍ପଠାରୁ ତିରିଶ କିଲୋମିଟର ଦୂରରେ ଅବସ୍ଥିତ । ହୀରାକୁଦ ଜଳଭଣ୍ଡାରଦ୍ୱାରା ଏହାର ଚାଷ ଜମିଗୁଡ଼ିକ ବହୁଳ ଭାବରେ ଉପକୃତ ଏବଂ ଏହା ପ୍ରକଳ୍ପର ମୁଖ୍ୟ ଜଳସେଚିତ ଅଞ୍ଚଳମାନଙ୍କ ମଧ୍ୟରୁ ଅନ୍ୟତମ । ଅତାବିରାର ଶତକଡା ଶହେ ଭାଗ ଚାଷଜମି ଜଳସେଚିତ ହେଉଥିବାରୁ ଏହା ଏକ ମୁଖ୍ୟ କୃଷିପ୍ରଧାନ ଅଞ୍ଚଳ ରୂପେ ପରିଗଣିତ ।
ମାନାସା, ମଧ୍ୟପ୍ରଦେଶ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ନେଏମୁଚ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାନାସା, ମଧ୍ୟପ୍ରଦେଶ ୨୪.୪୭୯୫ ଉତ୍ତର ଅକ୍ଷାଂଶ ଓ ୭୫.୧୪୩୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାନାସା, ମଧ୍ୟପ୍ରଦେଶ ସହରର ମୋଟ ଜନସଂଖ୍ୟା ୨୨୬୨୨ ଅଟେ । ସେଥି ମଧ୍ୟରୁ ୫୧.୧୯% ଜଣ ପରୁଷ ହୋଇଥିବା ବେଳେ ୪୮.୮୧% ଜଣ ନାରୀ ଅଟନ୍ତି । ମାନାସା, ମଧ୍ୟପ୍ରଦେଶର ସାକ୍ଷରତା ହାର ୬୭.୭୫% ଅଟେ । ଏହା ଜାତୀୟ ହାରଠାରୁ -୨.୯୧% ପ୍ରତିଶତ କମ ଅଟେ । ସେଥିରୁ ୩୯.୬୭% ପ୍ରତିଶତ ପୁରୁଷ ଓ ୨୮.୦୮% ନାରୀ ଅଟନ୍ତି । ୧୪.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାନାସା, ମଧ୍ୟପ୍ରଦେଶର ସରକାରୀ ଭାଷା ଅଟେ ।
ବୁଢ଼ାନୀଳକଣ୍ଠ ମନ୍ଦିର, ଏକ ଖୋଲା ହିନ୍ଦୁ ମନ୍ଦିର ଯାହା ନେପାଳର ବୁଢ଼ାନୀଳକଣ୍ଠ ସ୍ଥାନରେ ଅବସ୍ଥିତ ଓ ଭଗବାନ ବିଷ୍ଣୁଙ୍କୁ   ସମର୍ପିତ । ଏହି ମନ୍ଦିରକୁ ନାରାୟଣଥାନ ମନ୍ଦିର ମଧ୍ୟ କୁହାଯାଏ ଯେଉଁଠାରେ ଶାୟିତ ଅବସ୍ଥାରେ ବିଷ୍ଣୁ ପ୍ରତିମାଙ୍କୁ ପୂଜା କରାଯାଏ । ଧାର୍ମିକ ମାହାତ୍ମ୍ୟ କେତେକ ବ୍ୟକ୍ତି ବୁଢ଼ାନୀଳକଣ୍ଠ ମନ୍ଦିରକୁ ବୁଢ଼ାନୀଳକଣ୍ଠ ମନ୍ଦିର ନ କହି ବୁଦ୍ଧନୀଳକଣ୍ଠ ମନ୍ଦିର କହନ୍ତି ମାତ୍ର ଏହା ସତ୍ୟ ନୁହେଁ । ଏହା ସଂସ୍କୃତରୁ ଆନୀତ ପୁରାତନ ନୀଳ କଣ୍ଠ ଅଟେ । ଏହା ଶିବଙ୍କର ଏକ ନାମ ଯେହେତୁ ସେ ସଂସାରକୁ ବିଷ ଜ୍ୱାଳାରୁ ରକ୍ଷା କରିବା ପାଇଁ ନିଜେ ବିଷ ପାନ କରିଥିଲେ ଓ ସେହି ହେତୁ ତାଙ୍କର କଣ୍ଠ ନୀଳ ରଙ୍ଗ ଧାରଣ କରିଥିଲା । ଏଠାରେ ଥିବା ମୂର୍ତ୍ତି ବିଷ୍ଣୁ ପ୍ରତିମା ଅଟେ । ବ୍ରହ୍ମା, ବିଷ୍ଣୁ ଓ ଶିବଙ୍କୁ ତ୍ରିମୂର୍ତ୍ତି କହନ୍ତି । ହିନ୍ଦୁ ପୁରାଣ ଅନୁସାରେ ସମୁଦ୍ର ମନ୍ଥନ ସହିତ ଗୋସାଇକୁଣ୍ଡର ସମ୍ପର୍କ ଅଛି । ଶିବଙ୍କର ଝରଣା ଜଳ ଉତ୍ସରୁ ଜଳ ଆସି ଗୋସାଇକୁଣ୍ଡରେ ମିଶିଛି । ଏହି ପୁଷ୍କରିଣୀ ଜଳରେ ବିଷ୍ଣୁ ମୂର୍ତ୍ତି ଅଛି କିନ୍ତୁ ଜଳ ଶିବଙ୍କ ଝରଣାରୁ ଆସିଥିବାରୁ ଶିବଙ୍କ ନାମରେ ମନ୍ଦିର ନାମକରଣ ହୋଇଛି । ହିନ୍ଦୁମାନଙ୍କର ଏହା ଏକ ପବିତ୍ର ସ୍ଥାନ ହେଲେ ମଧ୍ୟ ବୌଦ୍ଧ ଧର୍ମାବଲମ୍ବୀମାନେ ଏହାକୁ ବୁଦ୍ଧଙ୍କ ମୂର୍ତ୍ତି ଭାବରେ ବିବେଚନା କରନ୍ତି । ପୁରାତନ କାଳରୁ ଏହି ମନ୍ଦିର ବିଭିନ୍ନ ଧର୍ମର ସମନ୍ୱୟର ପ୍ରତୀକ ଭାବରେ ମାନ୍ୟତା ପାଇଛି । ସ୍ଥାନ କାଠମାଣ୍ଡୁ ଉପତ୍ୟକାର ଉତ୍ତର ଦିଗରଶେଷ ଭାଗରେ ଥିବା ଶିବପୁରୀ ପର୍ବତର ନିମ୍ନ ଭାଗରେ ବୁଢ଼ାନୀଳକଣ୍ଠ ମନ୍ଦିର ସ୍ଥାପିତ ହୋଇଛି । କାଠମାଣ୍ଡୁ ଜିଲ୍ଲାର ବୁଢ଼ାନୀଳକଣ୍ଠ ମୁନିସିପାଲଟିରେ ଏହା ଅବସ୍ଥିତ । ଏହାର ଠିକଣା: ଗୋଳଫୁଟାର ମୁଖ୍ୟ ରାସ୍ତା, ବୁଢ଼ାନୀଳକଣ୍ଠ, ୪୪୬୦୦ । ତ୍ରିଭୁବନ ଆନ୍ତର୍ଜାତୀୟ ଏୟାରପୋର୍ଟଠାରୁ ୧୨ କିମି ଦୂରରେ ଓ ଥାମେଲଠାରୁ ୯ କିମି ଦୂରରେ ଅବସ୍ଥିତ । ବିଶେଷତ୍ୱ ଏଠାରେ ବିଷ୍ଣୁଙ୍କ ପ୍ରତିମୂର୍ତ୍ତି ଗୋଟିଏ ବଡ କଳା ଆଗ୍ନେୟଗିରି ପଥରରୁ ତିଆରି କରାଯାଇଛି । ତେର ମିଟର ଲମ୍ବାର ଏକ ପୁଷ୍କରିଣୀ ମଧ୍ୟରେ ୫ ଫୁଟ ଲମ୍ବାର ଏହି ମୂର୍ତ୍ତି ସ୍ଥାପିତ ହୋଇଛି । ତାଙ୍କର ଚାରି ହାତରେ ଶଙ୍ଖ, ଚକ୍ର, ଗଦା ଓ ପଦ୍ମ ଧରିଛନ୍ତି । ତାଙ୍କର ମୁକୁଟରେ ଅନେକ କୀର୍ତ୍ତିମୁଖ ଚିତ୍ର ଅଛି ଓ ତା ଉପରେ ଏକ ରୂପା ମୁକୁଟ ଅଛି । ଏହି ମୂର୍ତ୍ତି ୧୪୦୦ ଶହ ବର୍ଷର ପୁରୁଣା ମୂର୍ତ୍ତି । ବୁଢ଼ାନୀଳକଣ୍ଠ ମୂର୍ତ୍ତିଟି ନେ ପାଳର ସବୁଠାରୁ ବିଶାଳକାୟ ମୂର୍ତ୍ତି । ପର୍ବପର୍ବାଣି ପ୍ରତି ବର୍ଷ ହିନ୍ଦୁଙ୍କର କାର୍ତ୍ତିକ ମାସର ଏକାଦଶୀ ଦିନ ହରିବୋଧିନୀ ଏକାଦଶୀ ମେଳା ଏଠାରେ ସମ୍ପନ୍ନ ହୁଏ ଓ ହଜାର ହଜାର ଯାତ୍ରୀ ଏଠାକୁ ଆସନ୍ତି । ଏହି ବିଶେଷ ଧାର୍ମିକ ସଂସ୍କାରରେ ବିଷ୍ଣୁଙ୍କୁ ତାଙ୍କ ଦୀର୍ଘ ନିଦ୍ରାରୁ ଜାଗ୍ରତ କରାଯାଏ । ପ୍ରତି ବର୍ଷ ଏଠାରେ ଏକ ବିରାଟ ମେଳାର ଆୟୋଜନ କରାଯାଏ ଓ ପବିତ୍ର ଏକାଦଶୀ, ହରିଶୟନୀ ଓ ହରିବୋଧିନୀ ଚାନ୍ଦ୍ର କ୍ୟାଲେଣ୍ଡର ଅନୁସାରେ ଛଅ ମାସର ଶୟନରୁ ବିଷ୍ଣୁ ଜାଗ୍ରତ ହୁଅନ୍ତି । ମନ୍ଦିରର ରହସ୍ୟ ନେପାଳ ରାଜପରିବାରର କିମ୍ବଦନ୍ତୀ ଏକ କିମ୍ବଦନ୍ତୀ ଅନୁସାରେ ରାଜା ପ୍ରତାପ ମଲ୍ଲ  (୧୬୪୧-୧୬୭୪) ଏକ ଦୂରଦର୍ଶୀ ସ୍ୱପ୍ନରେ ଅଭିଶାପ ପାଇଥିବା ଦେଖିଥିଲେ  । ସେଠାରେ ସେ ଦେଖିଲେ, ସେ ବୁଢ଼ାନୀଳକଣ୍ଠ ମନ୍ଦିରକୁ ଗଲେ ମୃତ୍ୟୁ ବରଣ କରିବେ । ସେହି ଭୟରେ ଆଜି ପର୍ଯ୍ୟନ୍ତ ମରଣ ଭୟରେ ରାଜା ପରିବାରର କେହି ବୁଢ଼ାନୀଳକଣ୍ଠ ମନ୍ଦିର ଯାଇନାହାନ୍ତି । ଭାସମାନ ମୂର୍ତ୍ତି ବହୁତ ବର୍ଷ ଧରି ମୂର୍ତ୍ତି ଜଳରେ ଭାଷୁଥିବା ବିଶ୍ୱାସ କରାଯାଉଥିଲା । ବୈଜ୍ଞାନିକ ପଦ୍ଧତିରେ ଏହାର ସତ୍ୟାସତ୍ୟ ପ୍ରମାଣିତ ବା ପ୍ରତ୍ୟାଖ୍ୟାତ ହୋଇପାରିଲାନି କିନ୍ତୁ ୧୯୫୭ ମସିହାରେ ଭାସମାନ ଲାଭା ପଥରର ସମ ଘନତ୍ୱ ଥିବା ସିଲିକା ପଥରର ଏକ ଛୋଟ ଚିପ ଜଳରେ ଭାସିବା ଦେଖାଗଲା । ପରବର୍ତ୍ତୀ କାଳରେ ଅଧିକ ପରୀକ୍ଷା ନିରୀକ୍ଷା କରିବା ଅନୁରୋଧକୁ ମନା କରାଯାଇଥିଲା । ମୂର୍ତ୍ତିର ପ୍ରାରମ୍ଭ ଏକ କାହାଣୀ ଅନୁସାରେ ଜଣେ ଚାଷୀ ହଳ କରୁଥିବା ବେଳେ ଲଙ୍ଗଳ ମୁନରେ ଏକ ମୂର୍ତ୍ତି ବାଜିଲା ଓ ତାହା ମଧ୍ୟରୁ ରକ୍ତସ୍ରାବ ହେଉଥିବା ଦେଖାଗଲା । ସେହି ମୂର୍ତ୍ତିଙ୍କୁ ନେଇ ବର୍ତ୍ତମାନର ସ୍ଥାନରେ ସ୍ଥାପନ କରାଯାଇଛି । ଦର୍ପଣ ଛବି କିମ୍ବଦନ୍ତୀ ବର୍ଣ୍ଣନା ଅନୁସାରେ ବିଷ୍ଣୁଙ୍କ ମୂର୍ତ୍ତି ପାଖରେ ଶିବଙ୍କର ଗୋଟିଏ ଦର୍ପଣ ଛବି ସେହି ଜଳରେ ଦେଖାଯାଏ । ପ୍ରତି ବର୍ଷ ଅଗଷ୍ଟ ମାସରେ ପାଳନ କରାଯାଉଥିବା ଶିବ ପର୍ବରେ ସେହି ଦର୍ପଣ ଛବି ଦେଖାଯାଏ ।
ରଜନୀକାନ୍ତ ଜଣେ ତାମିଲ ତଥା ହିନ୍ଦୀ ଚଳଚ୍ଚିତ୍ର ଅଭିନେତା ଅଟନ୍ତି । ସେ ତାଙ୍କର ଅଭିନୟ ଜୀବନ ରାଷ୍ଟ୍ରୀୟ ପୁରସ୍କାର ବିଜେତା ଚଳଚ୍ଚିତ୍ର  "ଅପୂର୍ବ ରାଗଙ୍ଗଲ" (୧୯୭୫)ରୁ ଆରମ୍ଭ କରିଥିଲେ, ଯେଉଁଥିରେ ତାଙ୍କର ନିର୍ଦ୍ଦେଶକ ଆର. ବାଳଚନ୍ଦ୍ରନ ଥିଲେ ଏବଂ ଯାହାକୁ ସେ ନିଜର ଗୁରୁ ବୋଲି ମାନନ୍ତି  । ପ୍ରାରମ୍ଭିକ ଜୀବନରେ ସହନାୟକ ଭୂମିକାରେ ଅଭିନୟ କରିବା ପରେ  (ତାମିଲ ଚଲଚିତ୍ର ଗୁଡିକରେ), ସେ ଧିରେ ଧିରେ ଏକ ସ୍ଥାପିତ ମୂଖ୍ୟ ଅଭିନେତା ରୂପରେ ନିଜକୁ ପ୍ରତିଷ୍ଠିତ କରେଇଥିଲେ  । ନିଜ ଜୀବନର କିଛି ବର୍ଷ ମଧ୍ୟରେ ସେ ତାମିଲ ସିନେମାର ଏକ ମହାନାୟକ ହିସାବରେ ପରିଗଣିତ ହେଇଥିଲେ ଓ ତାହା ପରଠାରୁ ଭାରତର ଲୋକପ୍ରିୟ ସଂସ୍କୃତିର ଏକ ପ୍ରତିମାନ ରୂପେ ତାଙ୍କୁ ଗଣା ଯାଇ ଆସୁଅଛି । ଏକ ଭିନ୍ନ ଶୈଳୀର ଅଭିନୟ ତଥା ସଂଳାପ କହିବା, ତାଙ୍କ ଲୋକପ୍ରିୟତା ଓ ଜନ-ଆକର୍ଷଣର ମୂଖ୍ୟ କାରଣ ଅଟେ । ତାମିଲ ଚଳଚ୍ଚିତ୍ର  "ଶିବାଜୀ"  ପାଇଁ ତାଙ୍କୁ ଯେବେ ୨୬ କୋଟି ଟଙ୍କା ଦିଆଗଲା, ସେ ଜାକି ଚାନଙ୍କ ପରେ ଏସିଆର ସବୁଠାରୁ ଅଧିକ ଦାମୀ ଅଭିନେତା ରୂପେ ପରିଗଣିତ ହେଲେ । ତାମିଲନାଡୁ ରାଜନୀତିରେ ତାଙ୍କର ସକ୍ରିୟତା, ତାଙ୍କୁ ଚଳଚ୍ଚିତ୍ର ଜଗତର ଜଣେ ପ୍ରଭାବଶାଳୀ ଅଭିନେତା ଭାବେ ପରିଚିତ କରେଇ ପାରିଥିଲା ।
ଭୀମ ପୃଷ୍ଟି  (ଜନ୍ମ: ୧୧ ଜାନୁଆରୀ ୧୯୫୯) ଜଣେ ଭାରତୀୟ ଓଡ଼ିଆ-ଭାଷୀ ଲେଖକ  । ସେ ସେ ମୁଖ୍ୟତଃ ଗଳ୍ପ ଓ ଉପନ୍ୟାସ ରଚନା ପାଇଁ ଜଣାଶୁଣା । ତାଙ୍କର ରଚିତ ପୁସ୍ତକଗୁଡ଼ିକ ମଧ୍ୟରେ ଜମ୍ବୁଲୋକ  (୨୦୨୩), ସମୁଦ୍ର ମଣିଷ  (୨୦୦୬), ହୋ ମଣିଷମାନେ  (୨୦୦୨), ଗପର ହାତଗୋଡ଼  (୨୦୦୮) ଆଦି ଅନ୍ୟତମ  । ୨୦୨୩ରେ ଜମ୍ବୁଲୋକ ଉପନ୍ୟାସ ପାଇଁ ସେ ଶାରଳା ପୁରସ୍କାର, ୨୦୧୪ରେ କୁଆଡ଼େ ଚାଲୁଛ ରୁହ ପଞ୍ଚଭୂତ ପାଇଁ ପଶ୍ଚିମା ଉପନ୍ୟାସ ସମ୍ମାନ ଏବଂ ୨୦୦୮ ମସିହାରେ ସମୁଦ୍ର ମଣିଷ ଉପନ୍ୟାସ ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭକରିଥିଲେ ।
ସଲଫାଡକ୍‌ସିନ/ପାଇରିମେଥାମିନ  ଇଂରାଜୀ ଭାଷାରେ / , ବିକ୍ରୟ ନାମ ଫାନ୍‌ସିଡାର/   ଏକ ଯୁଗ୍ମ ଔଷଧ ଯାହା ମ୍ୟାଲେରିଆ ରୋଗର ଚିକିତ୍ସା ପାଇଁ ଦିଆଯାଏ । ଏହି ଯୁଗ୍ମ ଔଷଧରେ ସଲଫାଡକ୍‌ସିନ   ନାମ ଥିବା ଏକ ପ୍ରକାର ସଲଫୋନାମାଇଡ   ଓ ପାଇରିମେଥାମିନ   ଭଳି ଏକ ପ୍ରୋଟୋଜୋଆ ବିରୋଧୀ   ଔଷଧ ଥାଏ । ଏହା ଆର୍ଟେସୁନେଟ ଭଳି ମ୍ୟାଲେରିଆ ବିରୋଧୀ   ଔଷଧମାନଙ୍କ ସ‌ହିତ ଦିଆଯାଏ । ସଲଫାଡକ୍‌ସିନ/ପାଇରିମେଥାମିନର ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ରାସ୍, ଗଲୁ, ମୁଣ୍ଡବଥା ଓ କେଶହାନୀ ହୁଏ । କ୍ୱଚିତ ଏକ ସାଂଘାତିକ ଆଲର୍ଜି ପ୍ରତିକ୍ରିୟା   ବା ଟକ୍‌ସିକ ଏପିଡର୍ମାଲ ନେକ୍ରୋଲାଇସିସ   ଭଳି ରାସ୍ ହୋଇପାରେ । ଯକୃତ   ଓ ବୃକ୍‌କ ରୋଗ   ଥିବା ଲୋକଙ୍କୁ ଓ ସଲଫୋନାମାଇଡ ଆଲର୍ଜି   ଥିବା ଲୋକାଙ୍କୁ ଏହି ଔଷଧ ଦିଆଯାଏ ନାହିଁ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ମ୍ୟଲେରିଆରେ ଫୋଲିନିକ ଏସିଡ   ବ୍ୟବ‌ହାରକୁ ଏହି ଔଷଧ ଅବରୋଧ କରି କାର୍ଯ୍ୟକାରୀ ହୁଏ । ସନ ୧୯୮୧ରେ ଆମେରିକାରେ ପ୍ରଥମେ ସଲଫାଡକ୍‌ସିନ/ପାଇରିମେଥାମିନ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୦.୦୮ରୁ ୦.୩୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ଉପଲବ୍‌ଧ ନୁହେଁ ।
କାଙ୍ଗ୍ରେଲୋର, ଏକ ବେପାର ନାମ କେଙ୍ଗ୍ରିଆଲ, ଏକ ଔଷଧ ଯାହା ପରକ୍ୟୁଟାନିଅସ କରୋନାରି ଇଣ୍ଟରଭେନସନ ଅସ୍ତ୍ରୋପଚାର ସମୟରେ ରକ୍ତ ଜମାଟ ନ ବାନ୍ଧିବା ନିମନ୍ତେ ଦିଆଯାଏ । ଏହା ଆସ୍ପିରିନ୍ ସହିତ ବ୍ୟବହୃତ ହୁଏ  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ଏବଂ ଅଣନିଶ୍ୱାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ପି୨ୱାଇ୧୨   2 <  " " >12</ >  ଇନହିବିଟର ଅଟେ ଯାହା ପ୍ଲାଟେଲେଟ ଗୁଡ଼ିକ ଏକତ୍ର ରହିବାକୁ ଅବରୋଧ କରିଥାଏ । ୨୦୧୫ ମସିଜାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ କାଙ୍ଗେଲୋରକୁ ଅନୁମୋଦନ କରାଯାଇଥିଲା। ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାରର ମୂଲ୍ୟ ପ୍ରାୟ   ୨୫୦ ଅଟେ। ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୮୩୦ ଡଲାର ଅଟେ
ଯାଦବ ମାଝି  (୫ ଜୁଲାଇ ୧୯୫୦ - ୩ ଅପ୍ରେଲ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୬ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଡାବୁଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଯାଦବ ମାଝି ୧୯୫୦ ମସିହାର ଜୁଲାଇ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦନ ମାଝି ଓ ପତ୍ନୀଙ୍କ ନାମ ବାଳମତି ମାଝି । ରାଜନୈତିକ ଜୀବନ ଯାଦବ ମାଝି ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୯୦ ମସିହାରୁ ୧୯୯୫ ଯାଏଁ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଯାଦବ ମାଝି ୧୯୯୯ ମସିହାର ଅପ୍ରେଲ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୮ ବର୍ଷ ବୟସ ହୋଇଥିଲା ।
ନୀତା ଅଶୋକ ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ କନ୍ନଡ଼ କଥାଚିତ୍ର ଜଗତରେ ତାଙ୍କ କାମ ପାଇଁ ଜଣାଶୁଣା । ସେ ତୁଳୁ କଥାଚିତ୍ର ଜବରଦସ୍ତ ଶଙ୍କର  (୨୦୧୯) ସହିତ ଅଭିନୟ ଆରମ୍ଭ କରିଥିଲେ  । ୨୦୨୨ ମସିହାରେ ସେ ବିକ୍ରାନ୍ତ ରୋଣା ଜରିଆରେ କନ୍ନଡ଼ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ନୀତା କର୍ଣ୍ଣାଟକର ଉଡୁପି ଜିଲ୍ଲା ଅନ୍ତର୍ଗତ କୋଟା ଗ୍ରାମ ନାମକ ଉପକୂଳବର୍ତ୍ତୀ ଅଞ୍ଚଳରେ ଏକ କୋଟା ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ ଦିଲ୍ଲୀ, ମାଙ୍ଗାଲୁରୁ ଓ ବେଙ୍ଗାଲୁରୁ ରହୁଥିଲେ । ତାଙ୍କ ବାପା ଅଶୋକ ହେର୍ଲେ ଜଣେ ବ୍ୟାଙ୍କର ଓ ମାଆ ଗୀତା ଅଶୋକ ଜଣେ ଗୃହିଣୀ । ସେ ଶିବରାମ କାରନାଥଙ୍କ ଅଣନାତୁଣୀ । ଅଭିନୟ ଜୀବନ ନୀତା ଅଶୋକ ତିନୋଟି କନ୍ନଡ ଦୂରଦର୍ଶନ ଧାରାବାହିକରେ ଅଭିନୟ କରିଛନ୍ତି, ଯେଉଁଥିରେ ଯଶୋଦେ, ନା ନିନ୍ନା ବିଦାଲାରେ ଓ ନୀଲାମ୍ବରୀ ଆଦି ଅନ୍ୟତମ । ଦୂରଦର୍ଶନରେ ସେ ଏକ ହିନ୍ଦୀ ଧାରାବାହିକରେ ମଧ୍ୟ କାମ କରିଛ୍ନତି । ସେ ଦେବଦାସ କାପିକାଡ଼ଙ୍କଦ୍ୱାରା ନିର୍ଦ୍ଦେଶିତ ତୁଳୁ କଥାଚିତ୍ର ଜବରଦସ୍ତ ଶଙ୍କରରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ଅର୍ଜୁନ କାପିକାଡ଼ ଅଭିନୟ କରିଥିଲେ । ସେ କଲର୍ସ କନ୍ନଡ଼ଦ୍ୱାରା ଆୟୋଜିତ ଏକ କାର୍ଯ୍ୟକ୍ରମରେ ସୁଦୀପଙ୍କୁ ଭେଟିବା ପରେ, ତାଙ୍କୁ ବିକ୍ରାନ୍ତ ରୋଣାରେ  (୨୦୨୨) କାମ କରିବାର ସୁଯୋଗ ମିଳିଥିଲା  ।
ନୂଆପଡ଼ା ଓଡ଼ିଶାର ପଶ୍ଚିମରେ ଥିବା ଏକ ପ୍ରଶାସନିକ ଜିଲ୍ଲା । ନୂଆପଡ଼ା ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟସ୍ଥଳ ଯେଉଁଠି ସବୁ ସରକାରୀ ଅଫିସ ଆଉ ବେସରକାରି କମ୍ପାନୀର ପ୍ରଧାନ ଅଫିସସବୁ ଅଛି । ଇତିହାସ ୧୯୯୩ ମସିହା ଅପ୍ରେଲ ପହିଲା ଦିନ ନୂଆପଡ଼ା ଏକ ସ୍ୱତନ୍ତ୍ର ଜିଲ୍ଲାର ମାନ୍ୟତା ପାଇଲା । ୧ ଅପ୍ରେଲ ୧୯୯୩ ପୂର୍ବରୁ ଏହା କଳାହାଣ୍ଡି ଜିଲ୍ଲାର ଅନ୍ତର୍ଭୁକ୍ତ ଥିଲା । ନୂଆପଡ଼ା ସହର ଏହାର ସଦର ମହକୁମା । ଭୂଗୋଳ ଓଡ଼ିଶାର ପଶ୍ଚିମ ଭାଗରେ ଅବସ୍ଥିତ ନୂଆପଡ଼ା ଜିଲ୍ଲାର ଆୟତନ ୩,୦୪୮ ବର୍ଗ କିମି । ଅବସ୍ଥିତି ପୂର୍ବରେ : ବଲାଙ୍ଗୀର ଜିଲ୍ଲା ପଶ୍ଚିମରେ: ଛତିଶଗଡ଼ ରାଜ୍ୟ ଉତ୍ତରରେ : ବରଗଡ଼ ଜିଲ୍ଲା ଦକ୍ଷିଣରେ: ଛତିଶଗଡ଼ ରାଜ୍ୟ ଅଛି । ଜନଗଣନା ୨୦୧୧ ଜନଗଣନା ଅନୁସାରେ ନୂଆପଡ଼ା ଜିଲ୍ଲାର ଲୋକସଂଖ୍ୟା ୬,୦୬,୪୯୦ ପୁରୁଷ: ୩,୦୦,୩୦୭ ମହିଳା: ୩,୦୬,୧୮୩ ଛ ବର୍ଷରୁ କମ: ୮୪,୮୯୩ ପଢୁଆ ହାର ୫୮.୨୦% ପୁରୁଷ: ୭୧.୫୫% ମହିଳା: ୪୫.୨୧% ମୁଖ୍ୟ ନଦୀ ଉଦନ୍ତୀ ନଦୀ ଜୋଙ୍କ ନଦୀ ସୁନ୍ଦର ନଦୀ ପ୍ରଶାସନିକ ବିଭାଗ ଉପଖଣ୍ଡ  (ସବ୍ ଡିଭିଜନ):  (୧): ନୂଆପଡ଼ା ବ୍ଳକ:  (୫): ୧. କୋମନା, ୨.ଖରିଆର, ୩. ନୂଆପଡ଼ା, ୪. ବୋଡ଼େନ ଓ ୫. ସିନାପାଲି ଗ୍ରାମ ପଞ୍ଚାୟତ: ୧୦୯ ଗ୍ରାମ: ୬୫୩ ସହର  (ବିଜ୍ଞାପିତ ଅଞ୍ଚଳ ପରିଷଦ): ୨ ତହସିଲ:  (୫): ୧. କୋମନା, ୨.ଖରିଆର, ୩. ନୂଆପଡ଼ା, ୪. ବୋଡ଼େନ ଓ ୫. ସିନାପାଲି ରାଜନୀତି ଲୋକ ସଭା ନିର୍ବାଚନ ମଣ୍ଡଳୀ କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ନୂଆପଡ଼ା ଜିଲ୍ଲା ଅନ୍ତର୍ଗତ ୨ଟି ବିଧାନ ସଭା ନିର୍ବାଚନ ମଣ୍ଡଳୀ ହେଉଛି: ନୂଆପଡ଼ା  (୦୭୧) ଖରିଆର  (୦୭୨) ଶିକ୍ଷା ପର୍ଯ୍ୟଟନ ସ୍ଥଳୀ ଯୋଗୀମଠ ଏହା ନୂଆପଡ଼ା ଜିଲ୍ଲାର ଖଡ଼ିଆଳ ବ୍ଲକ ଅଧୀନରେ ଥିବା ତୁକୁଲା ଗ୍ରାମ ନିକଟରେ ଅଛି  ।ଏହା ଏକ ପ୍ରାଚୀନ ଶିଳାଲେଖ ଅଟେ । ଏହାକୁ ପ୍ରଥମେ ବିଶିଷ୍ଟ ଐତିହାସିକ ତଥା ପ୍ରତ୍ନତାତ୍ତ୍ୱିକ ଡ.ଜିତାମିତ୍ର ପ୍ରସାଦ ସିଂହଦେବ ଆବିଷ୍କାର କରିଥିଲେ। ଡ.ସିଂହଦେବ ଏହାକୁ ନୂତନ ପ୍ରସ୍ତର ଯୁଗର ବା ର ବୋଲି ମତ ବ୍ୟକ୍ତ କରିଛନ୍ତି। ଏହା ଶସ୍ୟ ଉତ୍ପାଦନ ବିଷୟରେ ସୂଚନା ଦିଏ। ଗେରୁଆ ରଙ୍ଗରେ ବିଭିନ୍ନ ଚିତ୍ର ଅଙ୍କିତ। ଏହାର ସମୟ ଖ୍ରୀଷ୍ଟପୂର୍ବ ପାଞ୍ଚ ହାଜର ବର୍ଷ ବୋଲି ମତ ଦିଅନ୍ତି। ସରକାରଙ୍କ ଦୃଷ୍ଟି ନପଡ଼ିବାରୁ ଏହା ଅବହେଳିତ ଅବସ୍ଥାରେ ପଡ଼ିରହିଛି। ପତୋରା ନୂଆପଡ଼ାଠାରୁ ୧୮ କିମି ଦୁରରେ ମାରାଗୁଡ଼ା ଗ୍ରାମ ନିକଟରେ ପତୋରା ଶୈବ ପୀଠ ଅବସ୍ଥିତ । ଏହା ଜୋଙ୍କ ନଦୀରେ ହୋଇଥିବା ନଦୀବନ୍ଧଠାରେ ଅବସ୍ଥିତ। ଏଠାରେ ଯୋଗେଶ୍ୱର ମହାଦେବ ମନ୍ଦିର ଅବସ୍ଥିତ । ଏହି ମନ୍ଦିର ନିକଟରେ ଏକ ରାମମନ୍ଦିର ଓ ୪୦ଫୁଟ ଉଚ୍ଚତା ବିଶିଷ୍ଟ ଏକ ହନୁମାନ ମୂର୍ତ୍ତି ଅବସ୍ଥିତ । ଖରିଆର ଦଧିବାମନ ଯାହାକି ସ୍ଥାନୀୟ ଭାଷାରେ ବଡଗୁଡି ମନ୍ଦିର ଏହାର କେନ୍ଦ୍ରରେ ଅବସ୍ଥିତ । ଏହ ନୂଆପଡ଼ାଠାରୁ ୭୦ କିମି ଦୂରରେ ଅବସ୍ଥିତ । ପାତାଳଗଙ୍ଗା ଏହା ଖରିଆରଠାରୁ ୪୧କିମି । ଏହା ହିନ୍ଦୁମାନଙ୍କର ପବିତ୍ର ସ୍ଥାନ। ବିସ୍ୱାଶ କରଯାଏ ଯେ ରାମଚନ୍ଦ୍ରଙ୍କର ବନବାସ ବେଳେ ଏହିଠାରେ ଦେବି ସିତାଙ୍କୁ ଶୋଶ ଲାଗିଲା ଆଖପାଖରେ କୌଣସି ଜଳର ସ୍ରୋତନଥିବରୁ ନିଜେ ଧନୁତିର ମାରି ଗଙ୍ଗାଙ୍କୁ ଆଣୀଥିଲେ ସେଇଦିନଠାରୁ ଏହା ପାତାଳଗଙ୍ଗା ନାମରେ ନାମିତ। ଗୋଧୁସ୍ ଜଳସ୍ରୋତ ଏହା ନୂଆପଡ଼ାଠାରୁ ୩୦କିମି ଦୂରରେ ଅବସ୍ଥିତ । ଏହାର ଉଚ୍ଚତା ୩୦ ମିଟର । ଥିପାଖୋଲ ଜଳପ୍ରପାତ ଥିପାଖୋଲ ଜଳପ୍ରପାତ ସିନାପାଲି ବ୍ଲକଠାରୁ 16 କି.ମି. ଦୂରରେ ଅବସ୍ଥିତ।
ଏହା ଏକ କପୋତ ଶ୍ରେଣୀୟ ପକ୍ଷୀ । ଅପାଳିତ ଅବସ୍ଥାରେ ଏମାନେ ଘରର ଚାଳରେ ଦେଉଳର ଖୋଲରେ ଓ ପର୍ବତ ଖୋଲରେ ରହନ୍ତି । ଗୃହପାଳିତ ପାରାମାନେ ଧଳା, କଳା, ନାଲି ଆଦି ନାନା ରଙ୍ଗର ହୁଅନ୍ତି ଏମାନଙ୍କର ଶଦ୍ଦକୁ ଘୁମୁରିବା କହନ୍ତି ଏମାନଙ୍କର ଧ୍ୱନି  'ଚକ୍ ବକୂମ୍ କୀମ୍'  । ଏମାନେ ଘମୁରିଲା ବେଳେ ବେକ ଫୁଲାନ୍ତି । ଏମାନେ ବହୁ ଉଚ୍ଚରେ ଉଡ଼ି ପାରନ୍ତି ଓ ଉଡ଼ିବା ସମୟରେ ଲୋଟଣି ପାରାମାନେ ବନ୍ଧ ଭାଙ୍ଗନ୍ତି । ଇଉରୋପ ଆଦି ଦେଶରେ ଏମାନଙ୍କ ଗୋଡ଼ରେ ଚିଠି ବାନ୍ଧି ଦେଇ ଉଡ଼ାଇ ଦେଲେ ଏମାନେ ଦୂର ଦେଶରେ ଅଭିପ୍ରେତ ସ୍ଥାନରେ ଯାଇ ପହଞ୍ଚିବାଦ୍ୱାରା ଦୂରବାସୀମାନେ ସମ୍ବାଦ ପାଆନ୍ତି । ପାରାମାନଙ୍କ ଉଡ଼ିବା ଦେଖିବା ପାଇଁ ଲୋକେ ସଉକିରେ ପାରା ପାଳନ୍ତି ଏମାନଙ୍କର ଦୃଷ୍ଟିଶକ୍ତି ଅତି ପ୍ରଖର ଏମାନେ ଉପରକୁ ୧/୨: ମାଇଲ ଉଚ୍ଚକୁ ଉଠି ମେଘରେ ଅଦୃଶ୍ୟ ହୋଇ ଯାଆନ୍ତି ଭୂଇଁରେ ସୋରିଷ ବୁଣି ଦେଲେ ଏମାନେ ବହୁ ଉଚ୍ଚରୁ ତାହା ଦେଖି ଖୁଣ୍ଟି ପାରନ୍ତି । ପ୍ରକାର ଦେଉଳିଆ ପାରା ଲୋଟଣୀ ପାରା ପରପାଓଁ ପାରା ରେସୀ ପାରା ସୀରାଜୁ ପାରା ଲଙ୍କା ପାରା ପାର୍ବତୀଆ ପାରା ଇତ୍ୟାଦି । ଓଡ଼ିଶା ପୋଲିସ ପାରା ଡାକ ପାରାମାନେ ପୂର୍ବ କାଳରେ ଡାକ ନେବାକୁ ବ୍ୟବହାର ହେଉଥିଲେ ଯାହାର ସବୁଠାରୁ ପୁରୁଣା ଇତିହାସ ହେଉଛି ଖ୍ରୀଷ୍ଟପୂର୍ବ ୨୯୦୦ରେ ମିଶରୀୟ ଲୋକଂକଦ୍ୱାରା ପାରା ଡାକ ବ୍ୟବହାର । ଆଧୁନିକ ବିଶ୍ୱରେ ଓଡ଼ିଶା ପୋଲିସ ହେଉଛଂତି ଏକମାତ୍ର ସଂସ୍ଥା ଯେକି ବର୍ତ୍ତମାନ  (୨୦୧୮) ପର୍ଯ୍ୟନ୍ତ ଏକ ପାର ଡାକ ସେବା ବ୍ୟବସ୍ଥା ରଖିଛଂତି  ।
ମୋତିହାରି ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ପୁର୍ବ ଚମ୍ପରନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୋତିହାରି ୨୬.୬୫୭୪ ଉତ୍ତର ଅକ୍ଷାଂଶ ଓ ୮୪.୯୧୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୋତିହାରି ସହରର ମୋଟ ଜନସଂଖ୍ୟା ୧୦୧୫୦୬ ଅଟେ । ସେଥି ମଧ୍ୟରୁ ୫୩.୮୨% ଜଣ ପରୁଷ ହୋଇଥିବା ବେଳେ ୪୬.୧୮% ଜଣ ନାରୀ ଅଟନ୍ତି । ମୋତିହାରିର ସାକ୍ଷରତା ହାର ୬୮.୫୪% ଅଟେ । ଏହା ଜାତୀୟ ହାରଠାରୁ -୩.୭୦% ପ୍ରତିଶତ କମ ଅଟେ । ସେଥିରୁ ୩୯.୬୭% ପ୍ରତିଶତ ପୁରୁଷ ଓ ୨୮.୮୮% ନାରୀ ଅଟନ୍ତି । ୧୪.୬୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମୋତିହାରିର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ମୋତିହାରିରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୦.୫ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୭ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୪୧୩.୬ / ହୋଇଥାଏ ।